open-index/open-wikipedia-markdown huggingface dataset:
หมู่เกาะโองาซาวาระ

**หมู่เกาะโองาซาวาระ** () หรือ **หมู่เกาะโบนิน** เป็นกลุ่มเกาะที่ประกอบด้วยเกาะในเขตร้อนและเกาะใกล้เขตร้อนกว่า 30 เกาะ ตั้งอยู่ทางทิศใต้ของกรุงโตเกียวราวๆ 1,000 กิโลเมตร มีสถานะเป็นกิ่งจังหวัดของมหานครโตเกียว มีประชากรอาศัยอยู่ราว 2,440 คน โดยกว่า 2,000 คน อาศัยอยู่บนเกาะชิจิจิมะ ซึ่งบนเกาะชิจิจิมะนี้ ยังมีกล้องโทรทรรศน์วิทยุ ขนาด 25 เมตร ของหอสังเกตการณ์ดาราศาสตร์แห่งชาติญี่ปุ่น (NAOJ) ตั้งอยู่อีกด้วย 

เนื่องจากหมู่เกาะโองาซาวาระแทบไม่ค่อยได้ติดต่อกับทวีปภายนอก พืชพันธุ์และสัตว์ในแถบนี้จึงมีลักษณะเฉพาะตัวและความแตกต่างในด้านกระบวนการวิวัฒนาการ หมู่เกาะโองาซาวาระมีฉายาว่า "กาลาปาโกสแห่งตะวันออก" 

การเดินทางมายังหมู่เกาะโองาซาวาระนั้นมีเส้นทางเดียว คือทางเรือ สาย *โองาซาวารามารุ* จากท่าเรือโตเกียว และใช้เวลาเดินทางราว 25.5 ชั่วโมง (ในสภาพอากาศปลอดโปร่ง) มีเรือออกประมาณ 4-5 เที่ยวต่อเดือน

## มรดกโลก
หมู่เกาะโองาซาวาระขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 35 เมื่อ พ.ศ. 2554 ที่กรุงปารีส ประเทศฝรั่งเศส ด้วยข้อกำหนดและหลักเกณฑ์ในการพิจารณา ดังต่อไปนี้
* **(ix)** - เป็นแหล่งที่เกิดจากปรากฏการณ์ทางธรรมชาติที่มีเอกลักษณ์หายากหรือสวยงามเป็นพิเศษ เช่น แม่น้ำ น้ำตก ภูเขา

## ระเบียงภาพ

ไฟล์:Mukojima, Ogasawara, Tokyo.jpg|มูโกจิมะ
ไฟล์:Port of Futami, Chichijima, Ogasawara.jpg|ชิจิจิมะ
ไฟล์:Minamijima, Ogasawara, Tokyo.jpg|มินามิจิมะ
ไฟล์:Hahajima-oki.jpg|ฮาฮาจิมะ 


## ภูมิอากาศ

## อ้างอิง

## แหล่งข้อมูลอื่น

* Ogasawara Village 
* The Bonin (Ogasawara) Islands Language and Culture Site
* Ogasawara Channel 


หมวดหมู่:แหล่งมรดกโลกในประเทศญี่ปุ่น
หมวดหมู่:แหล่งมรดกโลกทางธรรมชาติ
โองาซาวาระ
หมวดหมู่:กลุ่มเกาะในมหาสมุทรแปซิฟิก
หมวดหมู่:หมู่เกาะภูเขาไฟรูปโค้ง
ละครสัตว์รัตติกาล

**ละครสัตว์รัตติกาล** คือจินตนิยายกึ่งสมจริง (magical realism) ประพันธ์โดยเอริน มอร์เก็นสเติร์น นักเขียนชาวอเมริกัน ตีพิมพ์ครั้งแรกในสหรัฐอเมริกา เมื่อปี 2011 มีเนื้อหาเกี่ยวกับคณะละครสัตว์ลึกลับที่ปรากฏขึ้นโดยไม่มีผู้ใดรู้ล่วงหน้า และเปิดให้เข้าเฉพาะยามวิกาลโดยขึ้นป้ายว่า "เปิดเมื่อย่ำค่ำ ปิดเมื่อย่ำรุ่ง" คณะละครสัตว์คณะนี้มีชื่อว่า "เลอ เซิร์ก เดส์ เรฟส์" และมีนาฬิกาเรือนใหญอันวิจิตรที่สร้างความประทับใจและความพิศวงแก่ผู้ที่ได้เห็น ตลอดจนมีนักเนรมิตภาพลวง ผู้วิเศษ หมดู นักกายกรรม นักมายากล นักดัดตน ปรากฏในเรื่อง ผู้เขียนใช้วิธีการดำเนินเรื่องที่ไม่เรียงตามลำดับเวลา แต่ตัดฉากไปมาในลักษณะที่ไม่เป็นเส้นตรง (non-linear) พร้อมทั้งพรรณาภาพฉากในคณะละครสัตว์อย่างวิจิตร ฉบับภาษาไทยตีพิมพ์เมื่อปี 2014 แปลโดยเลอไถง เลขะ

หมวดหมู่:นวนิยาย
หมวดหมู่:คู่แข่งสมมุติ
อิฐมวลเบา

**อิฐมวลเบา**  ถูกผลิตขึ้นจากวัตถุดิบ ได้แก่ ปูนซีเมนต์ปอร์ตแลนด์คุณภาพสูง,ทรายบดละเอียด ,ปูนขาว ,ยิปซั่ม ,ผงอะลูมิเนียม และน้ำสะอาด วัตถุดิบทั้งหมดจะถูกผสมเข้าด้วยกันอยู่ในรูปแบบของเหลว เกิดปฏิกิริยาทางเคมีของส่วนผสม ทำให้เกิดฟองอากาศเล็กๆ มากมาย กระจายตัวกันอย่างสม่ำเสมอในเนื้อคอนกรีตมวลเบา แต่ไม่เชื่อมต่อกัน (Unconecting Voids) ฟองอากาศเหล่านี้ทำให้มีน้ำหนักเบาและเป็นฉนวนกันความร้อนที่ดีเยี่ยม หลังจากนั้นคอนกรีตที่ยังไม่แข็งตัวเต็มที่จะถูกตัดแบ่งตามขนาดของบล็อกที่ต้องการ แล้วเก็บบ่มไว้ระยะเวลาหนึ่ง จึงนำเข้าอบด้วยไอน้ำที่มีอุณหภูมิ และแรงดันสูง (Autoclaved Method) เป็นเวลานาน บล็อกจึงเกิดเป็นผลึก Calcium silicate hydrate  ที่มีความแข็งแรงสูง พร้อมนำไปใช้งาน

## แบ่งประเภทตามวิธีการผลิต
1. Non - Autoclaved System อิฐไม่อบไอน้ำ

2. Autoclaved System อิฐอบไอน้ำ

หมวดหมู่:วัสดุก่อสร้าง
เมืองกระดาษ

**เมืองกระดาษ** คือผลงานนวนิยายแนวผู้ใหญ่ตอนต้น (young adult) เรื่องที่ 3 ของจอห์น กรีน ซึ่งเป็นนักเขียนชาวอเมริกัน ตีพิมพ์โดยสำนักพิมพ์ดัตตันบุ๊กส์ เมื่อวันที่ 13 ตุลาคม 2008 มีเนื้อเรื่องเกี่ยวกับการเปลี่ยนผ่านของช่วงวัยรุ่นสู่วัยผู้ใหญ่ และการค้นหามาร์โก รอธ สปีเกลแมนซึ่งเป็นตัวเอกหญิง โดยเควนติน เจคอบเซนซึ่งเป็นตัวเอกชาย มาร์โกกับเควนตินเป็นเพื่อนบ้านกัน เควนตินประทับใจและชอบมาร์โกมาตั้งแต่เด็ก ในช่วงท้ายก่อนจบการศึกษาจากโรงเรียนมัธยมปลายไม่กี่สัปดาห์ มาร์โกหายตัวไป เควนตินออกตามหาโดยมีเพื่อน ๆ ไปร่วมหาด้วย เมื่อหาพบ ปรากฏว่าสิ่งที่พบกลับไม่ใช่ตัวมาร์โกเท่านั้น แต่เป็นมาร์โก "ที่แท้จริง" บทประพันธ์เนี้ได้รับการดัดแปลงเป็นภาพยนตร์และมีกำหนดออกฉายในปี 2015 ฉบับภาษาไทยแปลโดยสิริกัญญา กุณราชา ตีพิมพ์โดยสำนักพิมพ์คลาสแอคท์ในเดือนมิถุนายน 2558 

หลังจากที่บทประพันธ์เรื่อง*เมืองกระดาษ*'เปิดตัวครั้งแรกในอเมริกา ก็ขึ้นไปติดอันดับ 5 ทันทีในชาร์ตหนังสือขายดีที่จัดโดยหนังสือพิมพ์ *New York Times* ประเภทหนังสือเด็กและเยาวชน และในปี 2015 ก็ขึ้นถึงอันดับ 1 ในสาขาหนังสือสำหรับผู้ใหญ่ตอนต้น โดยอยู่ในอันดับสูงสุดนี้นานติดต่อกันหลายสัปดาห์ บทประพันธ์เดียวกันนี้ได้รับรางวัลเอ็ดการ์ในฐานะนวนิยายยอดเยี่ยมสำหรับวัยผู้ใหญ่ตอนต้นในปี 2009

หมวดหมู่:นวนิยาย
การปรับตัว

**การปรับตัว** () อาจหมายถึง
* การปรับตัว (จิตวิทยา) คือ พฤติกรรมปรับตัว ที่ใช้เปลี่ยนพฤติกรรม หรือใช้ปรับพฤติกรรมให้เข้ากับสถานการณ์ บ่อยครั้งมักจะกำหนดว่า เป็นพฤติกรรมประเภทที่ช่วยให้บุคคลเปลี่ยนพฤติกรรมก่อนกวนหรือที่ไม่สร้างสรรค์ให้ดีขึ้น
* การปรับตัว (ชีววิทยา) เป็นลักษณะสืบสายพันธุ์/ฟิโนไทป์ ที่ปัจจุบันมีบทบาทในการดำเนินชีวิตของสิ่งมีชีวิต ซึ่งกระบวนการคัดเลือกโดยธรรมชาติจะเป็นผู้รักษาและวิวัฒนาการ
* การปรับตัว (นิเวศวิทยา) คือ พฤติกรรมที่ส่งผลโดยตรงหรือโดยอ้อม กับการรอดชีวิตหรือความสำเร็จในการสืบพันธุ์ของสัตว์
แหนบรับไฟ

280px|thumb|upright=1.10|แหนบรับไฟแบบมีแขนลักษณะรูปเพชร ของทางรถไฟในสวิสเซอร์แลนด์

**แหนบรับไฟ** () หรือศัพท์เก่าคือ **สาลี่** เป็นอุปกรณ์ที่ติดตั้งบนหลังคาของตู้รถไฟ, รถราง หรือยานพาหนะไฟฟ้า มีแปรงถ่านแกรไฟต์ซึ่งมีคุณสมบัตินำไฟฟ้า เพื่อใช้แตะกับสายส่งไฟฟ้าในระบบจ่ายไฟฟ้าเหนือหัว แหนบรับไฟถูกคิดค้นขึ้นในปี ค.ศ. 1879 โดย วัลเทอร์ ไรเชิล (Walter Reichel) หัวหน้าวิศวกรของบริษัท ซีเมนส์ & ฮัลส์เคอ (Siemens & Halske) ในจักรวรรดิเยอรมัน

แหนบรับไฟถือเป็นตัวรับกระแสไฟ (current collector) ที่ใช้งานแพร่หลายมากที่สุด เนื่องจากเหมาะแก่การรับไฟฟ้าแรงสูงซึ่งเอื้อต่อการเดินรถที่ความเร็วสูงกว่า เนื่องจากตัวรับกระแสไฟทำจากก้อนถ่านจึงมีความเปราะบาง สามารถแตกหรือหลุดออกมาได้ระหว่างใช้งาน ดังนั้นจึงจำเป็นต้องหมั่นตรวจสอบและเปลี่ยนแปรงถ่านอยู่บ่อยครั้ง แหนบรับไฟที่มีสภาพไม่ดีอาจสร้างความเสียหายแก่สายส่งได้ 

หลักการทำงานของแหนบรับไฟ จะใช้ระบบนิวเมติกส์ (อังกฤษ: Pneumatic system) ในการยกแขนของแหนบรับไฟ และใช้ หน้าสัมผัสคาร์บอน (อังกฤษ: carbon contact) ในการรับไฟเข้าสู่ระบบ 

วีดีโออธิบายหลักการทั้งงานทั้งหมดของแหนบรับไฟใน YouTube เชงทฤษฎีทั้งหมด ( The Brilliant Engineering behind Pantographs! ) หรือแบบย่อ (working principle of pantograph | how does pantograph works?) 

หมวดหมู่:การกระจายพลังงานไฟฟ้า
หมวดหมู่:เทคโนโลยีรถไฟ
หมวดหมู่:โครงสร้างพื้นฐานทางรถไฟ
หมวดหมู่:รถไฟระบบไฟฟ้า
หมวดหมู่:เทคโนโลยีรถราง
หมวดหมู่:โครงสร้างพื้นฐานพลังงานไฟฟ้า
สาบแร้งสาบกา

**สาบแร้งสาบกา** (, ) เป็นพืชในวงศ์ทานตะวัน (Asteraceae) มีถิ่นกำเนิดในทวีปอเมริกากลางและแคริบเบียน มักถูกจัดเป็นวัชพืช เป็นไม้ล้มลุกปีเดียว สูง 1-2 ฟุต ทั้งต้นมีขนปกคลุม มีกลิ่นเฉพาะตัว ใบออกเป็นใบเดี่ยวรูปมนรี ปลายแหลม โคนใบเว้าคล้ายรูปหัวใจ ขอบใบจักเป็นฟันเลื่อย เรียงตรงข้ามกันเป็นคู่ ๆ แต่ส่วนยอดจะเรียงสลับกัน ยาวประมาณ 2-5 นิ้ว ดอกออกเป็นช่อตรงส่วนยอดของต้น ช่อหนึ่งจะมีดอกขนาดเล็กประมาณ 6 มิลลิเมตร มีสีม่วงน้ำเงินหรือขาว ผลเป็นรูปเส้นตรงสีดำ ส่วนบนจะมีขนสั้นอยู่ 5 เส้น

สาบแร้งสาบกาเป็นพืชสมุนไพรที่มีสรรพคุณหลายอย่าง น้ำต้มจากใบดื่มแก้ไข้ ขับระดู รากแก้อาการปวดท้อง ใบตำพอกแผลสด แต่ไม่ควรใช้มากเพราะในสาบแร้งสาบกามีสารแอลคาลอยด์ที่ก่อให้เกิดมะเร็งตับ

## ระเบียงภาพ

ไฟล์:Ageratum conizoides in Narshapur forest, AP W IMG 1100.jpg
ไฟล์:Ageratum conizoides in Narshapur forest, AP W IMG 0808.jpg
ไฟล์:Ageratum conizoides in Narshapur forest, AP W IMG 0805.jpg
ไฟล์:Ageratum conizoides in Narshapur forest, AP W2 IMG 1100.jpg


## ดูเพิ่ม
* สาบเสือ

## อ้างอิง

## แหล่งข้อมูลอื่น
* 
* 
* ''Ageratum conyzoides'' (Asteraceae)

หมวดหมู่:วงศ์ทานตะวัน
หมวดหมู่:วัชพืช
หมวดหมู่:สมุนไพร
หมวดหมู่:พืชมีพิษ
ปัญหาสิ่งแวดล้อมในประเทศบราซิล

**ปัญหาสิ่งแวดล้อมในประเทศบราซิล** ประกอบด้วย การทำลายป่าของป่าดิบชื้นแอมะซอน, การค้าสัตว์ป่าที่ผิดกฎหมาย, การรุกล้ำที่ผิดกฎหมาย, มลพิษทางอากาศและน้ำ, ความเสื่อมโทรมของดินและมลพิษทางน้ำที่เกิดจากการทำเหมือง, ความเสื่อมโทรมของพื้นที่ชุ่มน้ำและน้ำมันรั่วไหลอย่างรุนแรง และปัญหาอื่น ๆ ในฐานะที่เป็นแหล่งอาศัยประมาณ 13 เปอร์เซ็นต์ของสายพันธุ์ทั้งหมดที่มีอยู่ ประเทศบราซิลจึงเป็นหนึ่งในประเทศที่มีความหลากหลายของพืชและสัตว์มากที่สุดในโลก โดยผลกระทบจากการเกษตรและอุตสาหกรรมในประเทศเป็นภัยคุกคามต่อความหลากหลายทางชีวภาพนี้

ในฐานะที่เป็นประเทศกำลังพัฒนาหรืออุตสาหกรรมใหม่ ประเทศบราซิลมีความโดดเด่นสำหรับการเป็นผู้นำของความคิดริเริ่มด้านเป็นมิตรกับสิ่งแวดล้อม ในด้านการผลิตเชื้อเพลิงชีวภาพ ประเทศบราซิลเป็นผู้ผลิตเอทานอลที่ใหญ่สุดเป็นอันดับสองของโลก นอกจากนี้ยังได้ถือเป็นเมืองที่ยั่งยืน แม้กระนั้น ปัญหาสิ่งแวดล้อมก็ยังคงเป็นความกังวลหลักของประเทศบราซิล

## การทำลายป่า
thumb|right|หนึ่งในผืนที่ดินทำลายป่าในประเทศบราซิล

การทำลายป่าเป็นปัญหาหลัก ซึ่งเป็นประเทศที่เคยมีอัตราสูงสุดของการตัดไม้ทำลายป่าในโลก ข้อเสนอเขื่อนเบโลมอนเดได้เผชิญหน้ากับความขัดแย้ง เนื่องจากผลกระทบที่อาจเกิดขึ้นในความหลากหลายทางชีวภาพและการปล่อยแก๊สเรือนกระจก การก่อสร้างเขื่อนเบโลมอนเดได้รับการวิพากษ์วิจารณ์อย่างรุนแรงจากคนพื้นเมืองและองค์กรด้านสิ่งแวดล้อมเป็นจำนวนมากในประเทศบราซิล เช่นเดียวกับองค์กรและประชาชนทั่วโลก

การทำลายป่าเป็นแหล่งที่มาอย่างมีนัยสำคัญของมลพิษ, การสูญเสียความหลากหลายทางชีวภาพ และการปล่อยแก๊สเรือนกระจกที่แผ่ไปทั่วโลก การตัดไม้ทำลายป่าเป็นสาเหตุสำคัญที่สุดของประเทศบราซิล ที่มีต่อความเสื่อมโทรมของสิ่งแวดล้อมและระบบนิเวศ ตั้งแต่ปี ค.ศ. 1970 กว่า 600,000 ตารางกิโลเมตรของป่าดิบชื้นแอมะซอนได้ถูกทำลายและระดับของการตัดไม้ทำลายป่าในเขตป้องกันป่าดิบชื้นแอมะซอนของประเทศบราซิลได้เพิ่มขึ้นกว่าร้อยละ 127 ในช่วงระหว่างปี ค.ศ. 2000 และ 2010  เมื่อไม่นานมานี้ การถูกทำลายต่อไปของป่าดิบชื้นแอมะซอนยังคงได้รับการส่งเสริมต่อไป โดยความต้องการของโลกที่เพิ่มขึ้นสำหรับไม้และถั่วเหลือง

## ดูเพิ่ม
* ความหลากหลายทางชีวภาพในประเทศบราซิล

## อ้างอิง
ประเทศกัมพูชาในซีเกมส์ 2013

**[[ประเทศกัมพูชา]]** ได้เข้าร่วมการแข่งขันกีฬาซีเกมส์ 2013 ณ เนปยีดอ, ประเทศพม่า ในระหว่างวันที่ 11–22 ธันวาคม พ.ศ. 2556 (ค.ศ. 2013)

## ตารางสรุปเหรียญ

## อ้างอิง

กัมพูชา
ทฤษฎีเอ็นโดซิมไบโอติก

[right|frame|Electron [micrograph of a mitochondrion showing its mitochondrial matrix and membranes]]
**ทฤษฎีเอนโดซิมไบโอติก** () หรือ**ซิมไบโอเจเนซิส** () เป็นทฤษฎีทางวิวัฒนาการทฤษฎีหนึ่งที่อธิบายที่มาของเซลล์ยูคาริโอตว่ามาจากเซลล์โปรคาริโอต ทฤษฎีนี้เสนอว่า ออร์กาเนลล์สำคัญๆ ในเซลล์ยูคาริโอต มาจากซิมไบโอซิสของสิ่งมีชีวิตเซลล์เดียวที่เคยแยกกันอยู่มาก่อน ตามทฤษฎีนี้ ไมโตคอนเดรีย, พลาสทิด (เช่น คลอโรพลาสท์) และอาจรวมถึงออร์กาเนลล์อื่นๆ ล้วนเคยเป็นแบคทีเรียที่มีชีวิตเป็นอิสระ และถูกควบรวมเข้ามาในเซลล์ใหญ่ในฐานะเอนโดซิมไบออนท์ เมื่อราวหนึ่งพันห้าร้อยล้านปีก่อน มีหลักฐานทางโมเลกุลและชีวเคมีที่ชี้นำว่าไมโตคอนเดรียนั้นเคยเป็นโปรตีโอแบคทีเรีย และคลอโรพลาสท์เคยเป็นไซยาโนแบคทีเรีย

หมวดหมู่:ชีววิทยาวิวัฒนาการ
แบตตลิง กิลโมร์

**แบตตลิง กิลโมร์** เป็นนักมวยไทยชาวฟิลิปปินส์ เป็นผู้ริเริ่มนำการใช้หมัดแย็บ การโยกเอวหลบหมัด และฟุตเวิร์กมาใช้ในการชกมวยไทย เดิมกิลโมร์ชกมวยสากลอยู่ที่สิงคโปร์ และได้พบกับแอ ม่วงดี ที่ไปชกมวยไทยที่สิงคโปร์ แอได้ชักชวนกิลโมร์มาชกในไทย ในช่วงแรกกิลโมร์เข้ามาชกมวยสากล และได้หัดชกมวยไทยกับแอ จากนั้นได้ขึ้นชกมวยไทยกับนักชกไทยหลายคน  ในสมัยเวทีสวนสนุกก่อนเปลี่ยนแปลงการปกครอง (พ.ศ. 2472 - 2475) เคยชกเสมอกับบังสะเล็บ ศรไขว้ และเสงี่ยม จุฑาเพชร ต่อมา ได้เป็นหัวหน้าคณะนักมวยไทยที่เรียกคณะกิลโมร์ มีนักมวยในสังกัดหลายคน เช่น แอ ม่วงดี นิด ภู่ภิญโญ ชื่น แสงเสริม
## อ้างอิง
* สมพงษ์ แจ้งเร็ว. ตำนานมวยมุสลิม. ศิลปวัฒนธรรม. ปีที่ 36 ฉบับที่ 4 กุมภาพันธ์ 2558 หน้า 138 - 155
หมวดหมู่:นักมวยไทยชาวฟิลิปปินส์
ฮูยูเลิฟ

"**ฮูยูเลิฟ**" () เป็นเพลงที่แต่งและร้องโดยจอห์น เมเยอร์ และเคที เพร์รี จากสตูดิโออัลบั้มที่หก *[[พาราไดซ์แวลลี (อัลบั้ม)|พาราไดซ์แวลลี]]* เป็นซิงเกิลที่สามจากอัลบั้ม เมเยอร์ร่วมผลิตเพลงกับดอน วอส และออกจำหน่ายให้ดาวน์โหลดในอินเทอร์เน็ตในวันที่ 12 สิงหาคม ค.ศ. 2013 เนื้อเพลง "ฮูยูเลิฟ" เป็นบัลลาดเล่าเรื่องการยอมรับการตกหลุมรักกับคนคนหนึ่ง บนทฤษฎีที่ว่า "รักคนที่รักคุณ" (you love who you love) เพลงได้รับคำชมและคำวิจารณ์ในด้านดีเป็นส่วนใหญ่

## อ้างอิง

## แหล่งข้อมูลอื่น
*
*
*

หมวดหมู่:เพลงในปี พ.ศ. 2556
หมวดหมู่:ซิงเกิลในปี พ.ศ. 2556
หมวดหมู่:ซิงเกิลในสังกัดโคลัมเบียเรเคิดส์
หมวดหมู่:เพลงร้องคู่
หมวดหมู่:เพลงที่ประพันธ์คำร้องโดยจอห์น เมเยอร์
หมวดหมู่:เพลงที่ประพันธ์คำร้องโดยเคที เพร์รี
หมวดหมู่:เพลงของจอห์น เมเยอร์
หมวดหมู่:เพลงของเคที เพร์รี
คลองราชมนตรี

thumb|คลองราชมนตรี
thumb|บ้านเรือนริมคลองราชมนตรี
**คลองพระยาราชมนตรี** หรือที่เรียกกันสั้น ๆ คือ **คลองราชมนตรี** เป็นคลองใช้สำหรับการระบายน้ำ การสัญจรทางน้ำ และการท่องเที่ยว โดยคลองนี้เป็นคลองที่ขุดโดยพระยาราชมนตรี (ภู่ ภมรมนตรี) ในสมัยพระบาทสมเด็จพระนั่งเกล้าเจ้าอยู่หัว โดยขุดแยกจากคลองบางเชือกหนัง เชื่อมกับคลองสนามชัย เป็นคลองเส้นตรงจากเหนือลงใต้

ในเวลาต่อมาได้มีการขุดคลองภาษีเจริญตัดกับคลองนี้ในช่วงสมัยพระบาทสมเด็จพระจอมเกล้าเจ้าอยู่หัว ทำให้การค้าขายและการคมนาคมสะดวกขึ้น โดยคลองพระยาราชมนตรีในปัจจุบันนี้มีความกว้างประมาณ 10–25 เมตร ระยะทางตั้งแต่คลองบางเชือกหนังถึงคลองสนามชัยประมาณ 15 กิโลเมตร 

ในอดีตบริเวณคลองราชมนตรี เมื่อมีคนเริ่มมาบุกเบิกตั้งที่อยู่อาศัยโดยมากจะทำเกษตรกรรมเป็นอาชีพหลัก ต่อมาเกิดตลาดน้ำขึ้นคือตลาดน้ำบางแคหรือตลาดน้ำหน้าวัดนิมมานรดีเป็นจุดนัดพบของพ่อค้าแม่ค้าชาวสวนเพื่อมาแลกเปลี่ยนพืชผลต่าง ๆ ตลาดน้ำบางแคตั้งอยู่ในคลองราชมนตรีตรงจุดเชื่อมต่อกับคลองภาษีเจริญ

คลองราชมนตรีเป็นคลองที่ช่วยระบายน้ำลงสู่ทะเล เมื่อครั้งที่น้ำท่วมใหญ่เมื่อ พ.ศ. 2526 คลองนี้มีส่วนช่วยลดแรงกดดันของมวลน้ำ

เมื่อวันที่ 18 มกราคม พ.ศ. 2565 คณะรัฐมนตรีมีมติอนุมัติการเวนคืนที่ดินแขวงบางแค เขตบางแค และแขวงบางหว้า เขตภาษีเจริญ เพื่อสร้างเขื่อนคอนกรีตเสริมเหล็กและขยายบริเวณคลองพระยาราชมนตรีแก้ปัญหาน้ำท่วมขังในพื้นที่ฝั่งตะวันตกของกรุงเทพมหานครและปริมณฑล ตั้งแต่ช่วงคลองหนองใหญ่ถึงคลองภาษีเจริญ มีความกว้าง 60 เมตร ยาวประมาณ 1,600 เมตร (1.6 กิโลเมตร) 

## อ้างอิง

หมวดหมู่:คลองในเขตบางบอน
หมวดหมู่:คลองในเขตบางขุนเทียน
หมวดหมู่:คลองในเขตบางแค
หมวดหมู่:คลองในเขตภาษีเจริญ
หวัง อาหะหมัด

**หวัง อาหะหมัด** เป็นนักมวยไทยที่ได้ตำแหน่งแชมป์แห่งสยามคนแรกตั้งแต่ยังชกแบบคาดเชือก เขาชกมวยคาดเชือกมาตั้งแต่สมัยเวทีสวนกุหลาบในสังกัดคณะลูกศร ชกชนะทั้งนักมวยไทยและจีน เมื่อมาถึงสมัยเวทีมวยท่าช้าง พระยาเทพหัสดินทร์นายสนามได้จัดให้ชกชิงแชมป์แห่งสยาม หวังได้รับเลือกให้ชกกับ ศุข สมบูรณ์ ซึ่งหวังเป็นฝ่ายชกชนะน็อคในยกแรก ได้เงินเดือนเดือนละ 40 บาท หลังจากได้แชมป์ มีนักมวยไทยมาขอท้าชิงแชมป์จากหวัง 2 คน คนแรกคือ ชุ่ม ดีจรรย์ ซึ่งหวังใช้เวลาเพียง 50 วินาทีก็ชนะน็อคชุ่มได้ อีกคนหนึ่งคือ ประดิษฐ์ ลิ้มประยูร ซึ่งหวังเป็นฝ่ายแพ้ไปเพราะเสียเปรียบที่อายุมากกว่าและตัวเล็กกว่า 

หลังจากชกแพ้ประดิษฐ์แล้ว หวังไม่ได้ขึ้นชกอีก จน พ.ศ. 2492 หวังขอขึ้นชกกับสุข ปราสาทหินพิมาย แต่ทางสนามมวยก็ไม่ได้จัดให้หวังขึ้นชก ทำให้หวังต้องแขวนนวมไปโดยปริยาย
## อ้างอิง
* สมพงษ์ แจ้งเร็ว. ตำนานมวยมุสลิม. ศิลปวัฒนธรรม. ปีที่ 36 ฉบับที่ 4 กุมภาพันธ์ 2558 หน้า 138 - 155
หมวดหมู่:นักมวยไทยชาวไทยยุคคาดเชือก
หมวดหมู่:บุคคลจากกรุงเทพมหานคร
หมวดหมู่:มุสลิมชาวไทย
แม่จัน

**แม่จัน** อาจหมายถึง
* **[[อำเภอแม่จัน]]** จังหวัดเชียงราย
* **[[ตำบลแม่จัน]]**
** **[[ตำบลแม่จัน (อำเภอแม่จัน)|ตำบลแม่จัน]]** อำเภอแม่จัน จังหวัดเชียงราย
** **[[ตำบลแม่จัน (อำเภออุ้มผาง)|ตำบลแม่จัน]]** อำเภออุ้มผาง จังหวัดตาก
รายชื่อพระสูตรและปกรณ์ในพระไตรปิฎกภาษาทิเบต ลำดับที่ 1 - 100

## อ้างอิง

*西藏大藏經檢索結果 ใน Digital Database of Buddhist Tripitaka Catalogues (http://jinglu.cbeta.org/cgi-bin/tibet.pl)

หมวดหมู่:พระไตรปิฎกมหายาน
มหาวิทยาลัยนอร์ทแคโรไลนาสเตต

**มหาวิทยาลัยนอร์ทแคโรไลนาสเตต** (North Carolina State University) เป็นมหาวิทยาลัยรัฐในระบบมหาวิทยาลัยนอร์ทแคโรไลนา ตั้งอยู่ที่เมืองราลี ในรัฐนอร์ทแคโรไลนา สหรัฐอเมริกา หรือที่รู้จักในชื่อย่อว่า "เอ็นซีสเตต" (NC State)

มหาวิทยาลัยนอร์ทแคโรไลนาสเตตก่อตั้งในปี ค.ศ. 1887 เป็นวิทยาลัยเกษตรและช่างศิลป์ ปัจจุบันมีนักศึกษามากกว่า 35,000 คน เป็นมหาวิทยาลัยที่ใหญ่ที่สุดในรัฐนอร์ทแคโรไลนา และมีความโดดเด่นในด้านวิศวกรรม การเกษตร วิทยาศาสตร์ สิ่งทอและการออกแบบ เปิดสอนในระดับปริญญาตรี จำนวน 106 สาขา ระดับปริญญาโท 104 สาขา และระดับปริญญาเอก 61 สาขา

## อ้างอิง

## แหล่งข้อมูลอื่น
* 
* 

หมวดหมู่:สถาบันอุดมศึกษาในรัฐนอร์ทแคโรไลนา
โรคฝุ่นจับปอด

**โรคฝุ่นจับปอด** () เป็นความเจ็บป่วยกับปอดที่เกิดขึ้นจากอาชีพและความปล่อยปละละเลย เกิดจากการสูดเอาฝุ่นหรืออนุภาคของแข็งเข้าไปในร่างกายเป็นประจำ มักเกิดขึ้นกับคนงานเหมือง ในแต่ละปีจะมีผู้เสียชีวิตด้วยโรคนี้ราว 250,000-260,000 คน เนื่องจากเป็นโรคที่ไม่สามารถรักษาได้ ดังนั้นผู้ปฏิบัติงานในสายงานที่เกี่ยวข้องจึงควรป้องกันไว้แต่ต้นโดยการสวมอุปกรณ์ป้องกันการสูดฝุ่นละออง

โรคฝุ่นจับปอดอาจเกิดได้จากการสูดเถ้าภูเขาไฟเข้าสู่ร่างกายด้วยเช่นกัน

## ประเภท
* โรคใยหินจับปอด (Asbestosis)
* โรคฝุ่นแร่แบเรียมจับปอด (Baritosis)
* พังผืดจากแร่บ๊อกไซต์ (Bauxite fibrosis)
* โรคฝุ่นแร่เบอริลเลียมจับปอด (Berylliosis)
* กลุ่มอาการแคปแลน (Caplan's syndrome)
* โรคฝุ่นจับปอดของคนงานเหมืองถ่านหิน (Coalworker's pneumoconiosis)
* โรคฝุ่นแร่เหล็กจับปอด (Siderosis)
* โรคฝุ่นหินจับปอด (Silicosis)
* โรคฝุ่นแป้งจับปอด (Talcosis)
* โรคฝุ่นฝ้ายจับปอด (Byssinosis)

## อ้างอิง

หมวดหมู่:โรคเหตุอาชีพ
เวกกิงอัปอินเวกัส

"**เวกกิงอัปอินเวกัส**" () เป็นเพลงของเคที เพร์รี เป็นซิงเกิลที่สี่และซิงเกิลสุดท้ายจากสตูดิโออัลบั้ม *[[วันออฟเดอะบอยส์ (อัลบั้มเคที เพร์รี)|วันออฟเดอะบอยส์]]* เพร์รีเขียนเพลงร่วมกับเดสมอนด์ ไชลด์ และแอนเดรส คาร์ลสัน ขณะที่เพร์รีและเกร็ก เวลส์ เป็นผู้ผลิตเพลง เวลส์มีชื่อในเครดิตในฐานะผู้เล่นดนตรีทั้งหมดในเพลง เพลงออกอากาศในวิทยุครั้งแรกในวันที่ 21 เมษายน ค.ศ. 2009 "เวกกิงอัปอินเวกัส" เป็นเพลงป็อปร็อกเกี่ยวกับคู่รักอายุน้อยกว่าเกณฑ์ดื่มจนเมาและใช้เงินจนหมดในลาสเวกัส เพลงทำขึ้นเพื่อล้อวลีที่ว่า "สิ่งที่เกิดขึ้นในเวกัส ก็จะอยู่ในเวกัส" (What happens in Vegas, stays in Vegas)

เพลงได้รับคำวิจารณ์ทั่วไปแบบคละกัน บางกลุ่มมองว่าทำนอง "ฟังติดหู" (catchy) และยกย่องดนตรีกลิ่นอายร็อก แต่บางกลุ่มติเรื่องเนื้อเพลง เพลงติดสิบอันดับแรกในประเทศมากกว่า 8 ประเทศ ได้แก่ สหรัฐอเมริกา ขึ้นสูงสุดที่อันดับที่ 9 บนบิลบอร์ดฮอต 100 แคนาดา นิวซีแลนด์ ไอร์แลนด์ สโลวาเกีย และอื่น ๆ มิวสิกวิดีโอกำกับโดยโจเซฟ คาห์น นำเสนอเพร์รีและนักแสดง โจเอล เดวิด มัวร์ กำลังสังสรรค์และเล่นการพนันในเวกัส เพร์รีนำเพลงนี้ไปแสดงในทัวร์คอนเสิร์ต เฮลโลเคทีทัวร์ และแคลิฟอร์เนียดรีมส์ทัวร์

## แหล่งข้อมูลอื่น
* 

หมวดหมู่:ซิงเกิลในปี พ.ศ. 2552
หมวดหมู่:เพลงของเคที เพร์รี
หมวดหมู่:เพลงที่ประพันธ์คำร้องโดยเคที เพร์รี
หมวดหมู่:เพลงในปี พ.ศ. 2552
สถานีขนส่งผู้โดยสารเบอร์เซอปาดูเซอลาตัน

**สถานีขนส่งผู้โดยสารเบอร์เซอปาดูเซอลาตัน** (, **TBS**) เป็นสถานีขนส่งผู้โดยสารหลัก ทางตอนใต้ของกัวลาลัมเปอร์ ประเทศมาเลเซีย ตั้งอยู่ในตำบลบันดาร์ตาซิก์เซอลาตัน ดำเนินการโดย บริษัท สถานีขนส่งผู้โดยสาร มาจู จำกัด (Maju TMAS)

สถานีขนส่งผู้โดยสารแห่งนี้ เปิดทดลองใช้งานครั้งแรกวันที่ 1 มกราคม ค.ศ. 2011 และได้ทำพิธีเปิดอย่างเป็นทางการในวันที่ 14 เมษายน ค.ศ. 2013

## สถานที่ใกล้เคียง
สถานีขนส่งผู้โดยสารแห่งนี้เชื่อมต่อกับสถานีรถไฟฟ้าบันดาร์ตาซิก์เซอลาตัน

## ดูเพิ่ม

* การขนส่งในกัวลาลัมเปอร์

## แหล่งข้อมูลอื่น
* เว็บไซต์ทางการ

## อ้างอิง

หมวดหมู่:การขนส่งในกัวลาลัมเปอร์
บ
หมวดหมู่:สิ่งก่อสร้างในกัวลาลัมเปอร์
โอย จือ เหลียง

**โอย จือ เหลียง** (; ; 19 พฤศจิกายน ค.ศ. 1993 —) เป็นนักกระโดดน้ำชายจากประเทศมาเลเซีย

## ประวัติ
เหลียงเริ่มเล่นกีฬากระโดดน้ำตอนอายุ 8 ขวบ ในรัฐปีนัง, ประเทศมาเลเซีย เขาเริ่มแข่งขันระดับนานาชาติครั้งแรกในการแข่งขันกีฬาเอเชียนเกมส์ 2010 ที่ กว่างโจว และได้รับเหรียญเงินในประเภทซิงโครไนซ์แฟลตฟอร์ม 10 เมตร โดยคู่กับ ไบรอัน นิกซัน ลอมาส

ในการแข่งขันกีฬาซีเกมส์ 2011 ที่ ปาเล็มบัง เขาได้รับเหรียญเงินในประเภทแฟลตฟอร์ม 10 ม. อีก 2 ปีต่อมาการแข่งขันกีฬาซีเกมส์ 2013 ใน เนปยีดอ เขาได้รับเหรียญทอง 3 เหรียญ ในประเภทสปริงบอร์ด 3 เมตร, ซิงโครไนซ์สปริงบอร์ด 3 เมตร, ซิงโครไนซ์แฟลตฟอร์ม 10 เมตร และเหรียญเงินอีก 1 เหรียญ จากประเภทแฟลตฟอร์ม 10 ม.

การแข่งขันกีฬาเครือจักรภพ 2014 ที่ กลาสโกว์ เขาได้รับเหรียญทองในประเภทปริงบอร์ด 3 เมตร อีก 2 วันต่อมาเขาได้รับเหรียญเงิน ในประภทแฟลตฟอร์ม 10 เมตร โดยที่ทอม เดลีย์ ได้เหรียญทอง ส่วนในประเภทซิงโครไนซ์สปริงบอร์ด 3 เมตร เขาได้อันดับที่ 4 และในประเภทซิงโครไนซ์แฟลตฟอร์ม 10 เมตร เขาได้รับเหรียญทองแดง

## อ้างอิง

## แหล่งข้อมูลอื่น
* Ooi Tze Liang  on *Glasgow2014.com*

หมวดหมู่:ชาวมาเลเซียเชื้อสายจีน
หมวดหมู่:นักกระโดดน้ำชาวมาเลเซีย
หมวดหมู่:นักกีฬามาเลเซียที่ได้เหรียญเงินเอเชียนเกมส์
หมวดหมู่:นักกีฬามาเลเซียที่ได้เหรียญทองแดงเอเชียนเกมส์
หมวดหมู่:บุคคลจากรัฐปีนัง
วอลเลย์บอลชายทีมชาติเนเธอร์แลนด์

**วอลเลย์บอลชายทีมชาติเนเธอร์แลนด์** () เป็นทีมวอลเลย์บอลชายของประเทศเนเธอร์แลนด์ ทีมนี้ได้รับการบริหารโดยสหพันธ์วอลเลย์บอลเนเธอร์แลนด์ และเป็นส่วนหนึ่งในการแข่งขันวอลเลย์บอลระดับนานาชาติ

ทีมนี้เคยได้รับเหรียญทองจากแข่งขันวอลเลย์บอลชายในโอลิมปิกฤดูร้อน 1996 ที่ แอตแลนตา และ วอลเลย์บอลเวิลด์ลีก 1996 ที่ รอตเทอร์ดาม

## รางวัล
### โอลิมปิกฤดูร้อน

### วอลเลย์บอลชิงแชมป์โลก

### เวิลด์คัพ

### [[วอลเลย์บอลเวิลด์แกรนด์แชมป์เปี้ยนคัพ|เวิลด์แกรนด์แชมป์เปี้ยนคัพ]]

### วอลเลย์บอลเวิลด์ลีก

### วอลเลย์บอลชิงแชมป์ยุโรป

### วอลเลย์บอลยูโรเปียนลีก

## อ้างอิง

## แหล่งข้อมูลอื่น
* FIVB profile
* Official website

เนเธอร์แลนด์
หมวดหมู่:วอลเลย์บอลในประเทศเนเธอร์แลนด์
สวนอนุสรณ์โชวะ

300px|thumb|สวนอนุสรณ์โชวะ

**รัฐอุทยานแห่งชาติพระราชานุสรณ์โชวะ** (; ) เป็นรัฐอุทยานแห่งชาติ ในนครอากิชิมะและทาจิกาวะ ของมหานครโตเกียว ประเทศญี่ปุ่น มีค่าผ่านประตู 410 เยน ผู้เข้าชมสามารถเช้าจักรยานภายในสวนได้ด้วย ซึ่งมีเส้นทางปั่นจักรยานความยาวรวมกว่า 11 กิโลเมตรในกรณีแวะทุกจุด สถานีรถไฟที่ใกล้ที่สุดคือสถานีรถไฟนิชิ-ทาจิกาวะ ของบริษัทรถไฟญี่ปุ่นตะวันออก สายโอเมะ

อุทยานุสรณ์โชวะถูกสร้างขึ้นในปี ค.ศ. 1983 เพื่อเป็นส่วนหนึ่งของงานเฉลิมฉลองพระราชพิธีกาญจนาภิเษกของสมเด็จพระจักรพรรดิฮิโรฮิโตะ มีพิพิธภัณฑ์เฉลิมพระเกียรติจักรพรรดิโชวะอยู่ภายในรัฐอุทยาน

## แหล่งข้อมูลอื่น

*เว็บไซต์อย่างเป็นทางการ  

หมวดหมู่:สวนสาธารณะในประเทศญี่ปุ่น
หมวดหมู่:ทาจิกาวะ
สถานีรถไฟเซอเริมบัน

**สถานีรถไฟเซอเริมบัน** เป็นสถานีรถไฟ ตั้งอยู่ทางฝั่งตะวันตกของเมืองเซอเริมบัน ในรัฐเนอเกอรีเซิมบีลัน ประเทศมาเลเซีย ให้บริการรถไฟระหว่างเมือง สายเหนือ–ใต้ และรถไฟชานเมืองเคทีเอ็ม สายเซอเริมบัน ซึ่งเปิดให้บริการมาตั้งแต่ปี ค.ศ. 1995

## ประวัติ
สถานีรถไฟเซอเริมบันก่อสร้างระหว่างปี ค.ศ. 1904–1910 ด้วยงบประมาณ 26,000 ริงกิต เริ่มดำเนินการโดยกรมรถไฟมาเลเซีย (ต่อมาได้กลายเป็น การรถไฟมลายา) ซึ่งดำเนินการรถไฟทุกสายในคาบสมุทรมลายูในขณะนั้น

ตั้งแต่วันที่ 6 กุมภาพันธ์ ค.ศ. 1994 – 12 เมษายน ค.ศ. 1994 ได้มีการทดลองเดินรถไฟชานเมืองเคทีเอ็ม สายเซอเริมบัน ก่อนเปิดใช้งานอย่างเป็นทางการ

## ชานชาลา
[thumb|ชานชาลาสถานีรถไฟเซอเริมบัน กับรถไฟฟ้า[สายเซอเริมบัน]]

ชานชาลาสถานีรถไฟเซอเริมบัน มีทั้งหมด 3 ชานชาลา เชื่อมต่อกันโดยสะพานลอย และเนื่องจากเป็นสถานีปลายทางของรถไฟชานเมืองเคทีเอ็ม สายเซอเริมบัน ชานชาลาที่ 1 จึงถูกใช้เป็นชานชาลาสำหรับรถไฟชานเมืองเพียงชานชาลาเดียว ส่วนชานชาลาที่ 2–3 ใช้เป็นชานชาลารถไฟระหว่างเมือง

อนึ่ง ชานชาลาที่ 1 เป็นชานชาลาด้านข้าง ส่วนชานชาลาที่ 2–3 เป็นชานชาลาเกาะกลาง

## สถาปัตยกรรม
อาคารสถานีรถไฟเซอเริมบันเป็นอาคารชั้นเดียว รูปแบบเรียบง่าย มีการแบ่งจัดสรรพื้นที่ภายในตัวอาคาร ดังนี้ **ปีกอาคารฝั่งใต้** ใช้เป็นที่ทำการสถานี ส่วน**ปีกอาคารฝั่งเหนือ** ใช้เป็นที่จำหน่ายตั๋ว และที่พักผู้โดยสาร

## อ้างอิง

## แหล่งข้อมูลอื่น

* ข้อมูลสถานีรถไฟเซอเริมบัน

เซอเริมบัน
เซอเริมบัน
สถานีบันดาร์ตาซิก์เซอลาตัน

**สถานีบันดาร์ตาซิก์เซอลาตัน** () เป็นสถานีเปลี่ยนเส้นทางแห่งหนึ่งในกัวลาลัมเปอร์ ประเทศมาเลเซีย ตั้งชื่อตามท้องที่ตำบลบันดาร์ตาซิก์เซอลาตัน เป็นจุดเปลี่ยนเส้นทางระหว่างรถไฟชานเมืองเคทีเอ็ม, รถไฟฟ้ารางเบา สายอัมปัง, รถไฟฟ้าเชื่อมท่าอากาศยานนานาชาติกัวลาลัมเปอร์ และรถโดยสารประจำทางของแรพิดเรล ตัวสถานีตั้งอยู่ระหว่างถนนวงแหวนที่สอง (MRR2) และทางพิเศษซูไงเบอซี

สถานีบันดาร์ตาซิก์เซอลาตันถือเป็นสถานีเปลี่ยนเส้นทางที่มีขนาดใหญ่แห่งหนึ่งของกัวลาลัมเปอร์

## รายละเอียดสถานี
สถานีบันดาร์ตาซิก์เซอลาตันเป็นจุดเปลี่ยนเส้นทางของรถไฟฟ้าสามสายมากว่า 7 ปี สถานีในส่วนของแต่ละสายจะแยกออกจากกัน และการจำหน่ายบัตรโดยสารจะแยกระบบกัน แต่มีสะพานเชื่อมในแต่ละส่วน

### ที่หยุดรถไฟชานเมืองเคทีเอ็ม
left|200px|thumb|ชานชาลาฝั่งเหนือของที่หยุดรถไฟบันดาร์ตาซิก์เซอลาตัน

สถานีบันดาร์ตาซิก์เซอลาตัน ในส่วนของรถไฟชานเมืองเคทีเอ็ม มีลักษณะเป็นที่หยุดรถ ให้บริการรถไฟฟ้าชานเมือง สายเซอเริมบัน เปิดให้บริการครั้งแรกวันที่ 10 พฤศจิกายน ค.ศ. 1995 มีทางเข้าสถานีจากฝั่งถนนวงแหวนที่สอง (MRR2) ไม่ค่อยมีสิ่งอำนวยความสะดวกมากนัก ลักษณะทางรถไฟเป็นทางคู่ มีชานชาลาด้านข้าง 2 แห่ง และสะพานลอยข้าม เนื้อที่ตัวสถานีค่อนข้างคับแคบ

ในปี ค.ศ. 2006-2007 มีการปรับปรุงตัวสถานีครั้งใหญ่ โดยการขยายพื้นที่จำหน่ายตั๋ว และการถมชานชาลาให้สูงขึ้นกว่าเดิม

### สถานีรถไฟฟ้าสายอัมปัง
left|200px|thumb|ชานชาลาฝั่งเหนือของสถานีรถไฟฟ้าสายอัมปัง

สถานีบันดาร์ตาซิก์เซอลาตันในสายย่อยซรีเปอตาลิง เป็นสถานีระดับดิน เปิดใช้งานเมื่อวันที่ 11 กรกฎาคม ค.ศ. 1998 ตั้งอยู่ทางทิศตะวันออกเฉียงใต้ของที่หยุดรถไฟชานเมือง โดยการเข้าถึงสถานีรถไฟฟ้าแห่งนี้ สามารถใช้ทางเข้าร่วมกับที่หยุดรถไฟชานเมืองได้

สถานีรถไฟฟ้าแห่งนี้มีความสามารถในการรับผู้โดยสารได้มากกว่าที่หยุดรถไฟชานเมือง สิ่งอำนวยความสะดวก ได้แก่ ช่องจำหน่ายตั๋ว และเครื่องตรวจบัตรโดยสาร ชานชาลาเป็นชานชาลาแบบเกาะกลาง มีสะพานลอยเชื่อมไปยังที่หยุดรถไฟชานเมือง

### สถานีรถไฟฟ้าเชื่อมท่าอากาศยานกัวลาลัมเปอร์
[thumb|left|200px|ภาพมุมสูงของสถานีบันดาร์ตาซิก์เซอลาตัน (รถไฟฟ้าเคแอลไอเอ) จากฝั่งใต้ ในภาพนี้ จะเห็นขบวน[เคแอลไอเอ เอ็กซ์เพรส|รถไฟฟ้าด่วนวิ่งผ่านสถานี]]

สถานีบันดาร์ตาซิก์เซอลาตัน ในส่วนของรถไฟฟ้าเชื่อมท่าอากาศยานนานาชาติกัวลาลัมเปอร์ เปิดทำการครั้งแรกเมื่อวันที่ 20 มิถุนายน ค.ศ. 2002 เป็นหนึ่งใน 5 สถานี ที่รถไฟฟ้าเคแอลไอเอ แทรนสิต หยุดรับ-ส่งผู้โดยสาร สถานีแห่งนี้มีทางเดินเชื่อมต่อกับที่หยุดรถไฟชานเมือง และสถานีรถไฟฟ้าสายอัมปัง ตัวสถานีตั้งอยู่ทางทิศตะวันตกเฉียงเหนือของที่หยุดรถ สามารถเข้าถึงสถานีได้จากถนนสายย่อยของทางพิเศษซูไงเบอซี

สถานีรถไฟฟ้าแห่งนี้มีชานชาลาเกาะกลาง 2 แห่ง ทางรถไฟ 4 ทาง และช่องจำหน่ายตั๋ว มีสะพานลอยความยาว 95 เมตร ข้ามชานชาลา

### สถานีขนส่งผู้โดยสาร

ในแผนพัฒนามาเลเซียที่เก้า มีโครงการที่จะสร้างสถานีขนส่งผู้โดยสารบริเวณนี้ อาคารผู้โดยสารใช้งบประมาณในการก่อสร้างรวม 570 ล้านริงกิต เริ่มก่อสร้างในเดือนพฤศจิกายน ค.ศ. 2007 และเปิดใช้งานอย่างเป็นทางในวันที่ 14 เมษายน ค.ศ. 2013

## สถานีรถโดยสารของแรพิดเคแอล
นอกจากรถไฟฟ้าทั้งสามสายแล้ว สถานีบันดาร์ตาซิก์เซอลาตันยังมีรถโดยสารของแรพิดเคแอล วิ่งให้บริการอีก 4 สายด้วยกัน

ในอนาคต ตัวสถานีจะมีลานจอดรถแท็กซี่ 150 คัน ชานชาลารถโดยสาร 60 ชานชาลา ที่จอดรถ 1,000 คัน ซึ่งสามารถเข้าถึงได้จากถนนวงแหวนที่สอง และทางหลวงเบิซรายา และมีแผนที่จะย้ายสถานีขนส่งหลักจากปูดูรายา มาที่บันดาร์ตาซิก์เซอลาตัน

## อ้างอิง

บ
บ
บ
บ
สิทธารถ มัลโหตรา

**สิทธารถ มัลโหตรา** (; ; ; 16 มกราคม ค.ศ. 1985 –) เป็นนักแสดงภาพยนตร์ชาวอินเดีย และอดีตนายแบบซึ่งปรากฏในภาพยนตร์บอลลีวูด

เมื่ออายุ 18 ปี มัลโฮตราเริ่มอาชีพเป็นนายแบบ แต่ไม่ประสบความสำเร็จ เขาจึงเลิก และภายหลังได้รับการช่วยเหลือจาก การัน โจฮาร์ ผู้กำกับภายนตร์ เรื่อง My Name Is Khan ในปี ค.ศ. 2010 

เขาเริ่มงานแสดงในภาพยนตร์คอมเมดีดรามาของโจฮาร์ เรื่อง Student of the Year ในปี ค.ศ. 2012 ซึ่งเขาได้รับการเสนอชื่อเข้าชิงรางวัลนักแสดงดาวรุ่งชายยอดเยี่ยมของ Filmfare Award

ในปี ค.ศ. 2014 มัลโหตราได้รับบทนำในภาพยนตร์สองเรื่องซึ่งประสบความสำเร็จ คือ ภาพยนตร์โรแมนติกคอเมดี เรื่อง Hasee Toh Phasee และภาพยนตร์ระทึกขวัญเรื่อง Ek Villain

## ผลงานการแสดง

## อ้างอิง

## แหล่งข้อมูลอื่น
* 

หมวดหมู่:นักแสดงชายชาวอินเดีย
หมวดหมู่:นักแสดงภาพยนตร์ชาวอินเดีย
นิวซีแลนด์ฟุตบอลแชมเปียนชิป

**นิวซีแลนด์ฟุตบอลแชมเปียนชิป** () เป็นลีกฟุตบอลอาชีพของประเทศนิวซีแลนด์ ก่อตั้งในปี พ.ศ. 2547 โดยนิวซีแลนด์ฟุตบอลแชมเปียนชิปนั้นไม่มีระบบการเลื่อนชั้นหรือตกชั้น

## สโมสร

### สโมสรปัจจุบัน

### สโมสรในอดีต

## ทีมชนะเลิศ

## ดูเพิ่ม
* Auckland derby

## อ้างอิง

## แหล่งข้อมูลอื่น
* เว็บไซต์อย่างเป็นทางการ 


หมวดหมู่:อดีตลีกฟุตบอล
หมวดหมู่:ฟุตบอลลีกสูงสุด
หมวดหมู่:ฟุตบอลในประเทศนิวซีแลนด์
หมวดหมู่:ลีกกีฬาในประเทศนิวซีแลนด์
หมวดหมู่:ลีกกีฬาที่สิ้นสุดในปี พ.ศ. 2564
ใบเงินใบทอง

**ใบเงินใบทอง** (; ) เป็นพืชในวงศ์เหงือกปลาหมอ (Acanthaceae) นิยมปลูกเป็นไม้ประดับและไม้มงคล

## ลักษณะทางพฤกษศาสตร์
ใบเงินใบทองเป็นพืชชนิดเดียวกัน เป็นไม้พุ่มขนาดกลาง ลำต้นมีความสูงประมาณ 2-4 เมตร ใบเป็นใบเดี่ยวออกเป็นคู่ ๆ สลับกันตามลำต้น ใบเป็นรูปรีปลายใบแหลม ขอบใบเรียบเป็นคลื่นเล็กน้อย ขนาดใบกว้างประมาณ 3-6 เซนติเมตร ยาวประมาณ 7-10 เซนติเมตร ใบเงินจะมีสีเขียว กลางใบมีสีขาวหรือเหลืองจาง ๆ ส่วนใบทองมีสีเขียว แทรกด้วยสีเหลืองตามริมใบ ดอกออกเป็นช่อ ตามส่วนยอดของลำต้น ลักษณะดอกเป็นหลอด ยาวประมาณ 2-3 เซนติเมตร โคนหลอดจะมีกลีบดอก 3 กลีบ ดอกมีสีแดงเข้ม ผลแห้งแตก รูปวงรี ขยายพันธุ์ด้วยการเพาะเมล็ดและปักชำ

## ประโยชน์
นอกจากปลูกเป็นไม้ประดับแล้ว ใบเงินใบทองยังเป็นไม้มงคลนามที่ใช้ในงานมงคลต่าง ๆ ใบมีสรรพคุณรักษาอาการปวดบวม รักษาฝี รักษาโรคผิวหนังและใช้ห้ามเลือด นำน้ำคั้นใบหยอดหูรักษาอาการปวดหูได้ ทุกส่วนของลำต้น ใช้ปรุงเป็นยารักษาอาการไข้ ทำยาเขียวหรือเข้ายารักษาไข้สำหรับเด็ก รักษาอาการอิดโรย อ่อนกำลัง ขัดเบา มูกเลือด พิษเบื่อเมา และเป็นยาขับปัสสาวะ

## อ้างอิง

## แหล่งข้อมูลอื่น
* 
* 

หมวดหมู่:วงศ์เหงือกปลาหมอ
หมวดหมู่:ไม้ประดับ
หมวดหมู่:สมุนไพร
วอลเลย์บอลชายทีมชาติสหรัฐอาหรับเอมิเรตส์

**วอลเลย์บอลชายทีมชาติสหรัฐอาหรับเอมิเรตส์** ()  เป็นทีมชาติของสหรัฐอาหรับเอมิเรตส์ และเป็นส่วนหนึ่งในการแข่งขันวอลเลย์บอลระดับนานาชาติ

## รางวัล
### วอลเลย์บอลชิงแชมป์โลก

### วอลเลย์บอลชิงแชมป์เอเชีย

## อ้างอิง

## แหล่งข้อมูลอื่น
* FIVB profile

สหรัฐอาหรับเอมิเรตส์
อะบู อัลวาฟา บัซจานี

**อะบู อัลวาฟา บัซจานี** (; 10 มิถุนายน ค.ศ. 940 – 15 กรกฎาคม ค.ศ. 998) เป็นนักคณิตศาสตร์และนักดาราศาสตร์ชาวเปอร์เซีย มีผลงานด้านตรีโกณมิติเชิงทรงกลมและเป็นบุคคลแรกที่เริ่มใช้จำนวนลบ เขาเกิดที่เมืองบัซกันในโคราซาน (ปัจจุบันอยู่ในประเทศอิหร่าน) ต่อมาย้ายไปอยู่ที่เมืองแบกแดดและทำงานที่หอดูดาว อะบู อัลวาฟามีผลงานด้านคณิตศาสตร์หลายอย่าง โดยเฉพาะในวิชาตรีโกณมิติ เช่น ค้นพบเอกลักษณ์ตรีโกณมิติหลายข้อ ค้นพบกฎของไซน์ แนะนำการใช้ฟังก์ชันแทนและคิดค้นวิธีใหม่ในการสร้างตารางค่าไซน์และแทน ในทางดาราศาสตร์ เขายังเป็นบุคคลแรกที่ใช้อุปกรณ์ที่เรียกว่า "วอลควอแดรนต์" (wall quadrant) ในการศึกษาท้องฟ้า ในปี ค.ศ. 997 อะบู วาฟาและอัลบิรูนีร่วมกันทดลองหาความแตกต่างของเวลาท้องถิ่น และพบว่าเวลาจะต่างกัน 1 ชั่วโมง ระหว่างเส้นลองจิจูด 2 เส้น ซึ่งใกล้เคียงกับค่าปัจจุบัน

ต่อมาชื่อของอะบู วาฟาได้รับเกียรติให้นำไปตั้งเป็นชื่อแอ่งดวงจันทร์ ในปี ค.ศ. 2015 กูเกิล ดูเดิลได้ฉลองวันเกิดครบรอบ 1,075 ปีให้แก่เขา

## อ้างอิง

## แหล่งข้อมูลอื่น
* 

หมวดหมู่:นักวิทยาศาสตร์มุสลิม
หมวดหมู่:นักคณิตศาสตร์
หมวดหมู่:นักดาราศาสตร์
โยชิฮารุ ฮาบุ

thumbnail|right|โยชิฮารุ ฮาบุ ในงานอินเตอร์เนชันแนลโชงิฟอรัม 2011

**โยชิฮารุ ฮาบุ**, เอฟเอ็ม (; ; 27 กันยายน ค.ศ. 1970 – ) เป็นผู้เล่นหมากรุกญี่ปุ่นระดับอาชีพ และเป็นผู้เล่นหมากรุกสากลระดับมาสเตอร์ เขาเรียนหมากรุกญี่ปุ่นภายใต้การฝึกสอนโดยทัตสึยะ ฟูตากามิ (二上達也)

## ชีวิตในวัยเด็ก
โยชิฮารุ ฮาบุ เกิดในโทโกโรซาวะ จังหวัดไซตามะ ในปี ค.ศ. 1970 และได้ย้ายไปฮาจิโอจิ กรุงโตเกียวก่อนที่จะเข้าโรงเรียนอนุบาล ฮาบุได้พบกับหมากรุกญี่ปุ่นเป็นครั้งแรกเมื่อเข้าเรียนประถมศึกษาปีแรกเมื่อเพื่อนของเขาได้สอนวิธีการเดินหมากแต่ละตัว เขาเริ่มหลงไหลในเกมนี้โดยแม่ของเขาได้ส่งเข้าแข่งขันหมากรุกญี่ปุ่น ซึ่งจัดขึ้นที่สโมสรหมากรุกญี่ปุ่นฮาจิโอจิในฤดูร้อนเมื่อปี ค.ศ. 1978 แม้ว่าฮาบุจะเป็นฝ่ายตกรอบอุ่นเครื่องด้วยผลการแข่ง ชนะ 1 แพ้ 2 แต่พ่อแม่ของเขาก็พาไปยังสโมสรหมากรุกญี่ปุ่นทุกสุดสัปดาห์นับตั้งแต่เดือนตุลาคม ค.ศ. 1978 ฮาบุสามารถพัฒนาฝีมือให้ดีขึ้นได้อย่างรวดเร็ว จนเขาได้รับการเลื่อนตำแหน่งเป็นมือสมัครเล่น 5 ดั้งในเดือนตุลาคม ค.ศ. 1981 ขณะที่มีอายุได้ 11 ปี

ในระหว่างวันที่โรงเรียนประถมศึกษาของเขา ฮาบุได้มีส่วนร่วมในการแข่งขันหมากรุกญี่ปุ่นระดับภูมิภาคและระดับประเทศอย่างสม่ำเสมอของรุ่นเด็กเป็นส่วนใหญ่ ในการแข่งขันเหล่านี้ ฮาบุได้แข่งกับเด็กวัยเดียวกันหลายคนที่จะกลายเป็นผู้เล่นระดับอาชีพในภายหลัง ซึ่งประกอบด้วย โทชิยูกิ โมริอูจิ (森内俊之), ยาซูมิตสึ ซาโต (佐藤康光) และมานาบุ เซ็นซากิ (先崎学) โดยผู้เล่นที่เกิดในช่วงปี ค.ศ. 1970 เหล่านั้น เป็นที่รู้จักกันในฐานะ "รุ่นฮาบุ" ไม่เพียงเพราะพวกเขาเกิดในปีเดียวกัน หากแต่พวกเขายังเป็นผู้เล่นที่ประสบความสำเร็จอย่างโดดเด่น

ในเดือนในกรกฎาคม ค.ศ. 1981 ฮาบุผ่านการคัดเลือกเข้าสู่การแข่งขันเมจินมือสมัครเล่น ในฐานะที่เป็นผู้แข่งขันที่อายุน้อยที่สุดเท่าที่เคยมีมาของตัวแทนชานเมืองโตเกียว และชนะการแข่งขันสำหรับนักเรียนชั้นประถมสี่รายการในเดือนสิงหาคมตามมา ส่วนในเดือนเมษายน ค.ศ. 1982 ฮาบุชนะการแข่งขันเมจินโรงเรียนประถม ครั้งที่ 7 (小学生将棋名人戦) เขาได้แสดงถึงความปรารถนาของเขาที่จะเป็นผู้เล่นมืออาชีพ และขอคำแนะนำจากคัตสึยาซุ นากาจิมะ ผู้เป็นเจ้าของชมรมหมากรุกญี่ปุ่นฮาจิโอจิและเป็นนักเรียนของทัตสึยะ ฟูตากามิ โดยฮาบุได้สมัครเรียนที่โรงเรียนฝึกอบรมเด็กฝึกงานมืออาชีพ (奨励会) ในฐานะเป็นนักเรียนของฟูตากามิ และได้รับการยอมรับในฐานะสมาชิกคนต่อมาในปี ค.ศ. 1982

## ชีวิตส่วนตัว
ในเดือนมีนาคม ค.ศ. 1996 ฮาบุได้แต่งงานกับนักแสดงและนักร้องหญิงที่ชื่อริเอะ ฮาตาดะ (畠田理恵) ที่ศาลเจ้าฮาโตโนโมริฮาจิมัง ในเซ็นดางายะ กรุงโตเกียว ซึ่งอยู่ไม่ไกลจากสำนักงานใหญ่ของสมาคมหมากรุกญี่ปุ่นแห่งประเทศญี่ปุ่น ทั้งสองได้พบกันครั้งแรกในเดือนกันยายน ค.ศ. 1994 และประกาศหมั้นอย่างเป็นทางการในเดือนกรกฎาคม ค.ศ. 1995 มีรายงานว่ามีเจ้าหน้าที่ตำรวจถึง 80 นายได้รับมอบหมายให้คุ้มกันพิธี เนื่องจากทั้งสองเป็นบุคคลที่มีชื่อเสียง ครั้นในปี ค.ศ. 2012 พวกเขาก็มีลูกสาวด้วยกันสองคน นอกจากนี้ เขายังเป็นหนึ่งในผู้เล่นหมากรุกสากลที่ดีที่สุดในประเทศญี่ปุ่น กับระดับอีโลที่ระดับ 2,415 (ในเดือนกุมภาพันธ์ ค.ศ. 2014)

## วิดีโอเกม
* *[[ฮาบูเมจินโนโอโมชิโรโชงิ]]* - วิดีโอเกมซูเปอร์ฟามิคอม
* *[[ไซเกียวฮาบูโชงิ]]* - วิดีโอเกมนินเท็นโด 64
* *[[ฮาบูโยชิฮารูโชงิเดกิตาเอรุ: เค็ตสึดันเรียวกุ ดีเอส]]* - วิดีโอเกมนินเท็นโด ดีเอส
* *[http://www.gamefaqs.com/iphone/626777-i-habu-shogi ไอฮาบุโชงิ]* - ไอโฟน/ไอพอด

## อ้างอิง

## แหล่งข้อมูลอื่น

* 

หมวดหมู่:นักหมากรุกญี่ปุ่นชาวญี่ปุ่น
หมวดหมู่:นักหมากรุกสากลชาวญี่ปุ่น
หมวดหมู่:บุคคลจากโทโกโรซาวะ
สถานีเกอลานาจายา

**สถานีเกอลานาจายา** () เป็นสถานีรถไฟฟ้าปลายทางของรถไฟฟ้ารางเบา สายเกอลานาจายา ตั้งอยู่ทางด้านทิศใต้ของทางพิเศษดามันซรา-ปูชง (LDP) ระหว่างทางออกที่ 1108 และทางออกที่ 1109 และมีสะพานลอยข้ามทางพิเศษ สถานีเกอลานาจายา เป็นหนึ่งในห้าสถานีของสาย ที่ตั้งอยู่ในเมืองเปอตาลิงจายา

สถานีเกอลานาจายา ตั้งอยู่ใกล้ย่านเกอลานาจายา และย่านตามันมายัง มีรถโดยสารประจำทางวิ่งให้บริการไปยังย่านพีเจอูตารา, ย่านโตรปิคานา, ย่านซูบังจายา และย่านซันเวย์

## แผนผังสถานี

สถานีเกอลานาจายา มีลักษณะคล้ายกับสถานีอื่น ๆ ของสาย หลังคาออกแบบโดยใช้สถาปัตยกรรมแบบ *กัมปุง* มีสะพานลอยข้ามทางพิเศษดามันซรา-ปูชง และมีทางเดินเชื่อมกับอาคารใกล้เคียง

## รถโดยสารประจำทาง
600px|center|thumb|แผนผังสถานี

นอกจากจะเป็นสถานีรถไฟฟ้าแล้ว สถานีเกอลานาจายา ยังเป็นสถานีรถโดยสารขนาดใหญ่แห่งหนึ่งในเมืองเปอตาลิงจายา โดยจะตั้งอยู่ทางทิศเหนือของทางพิเศษดามันซารา-ปูชง และมีสะพานลอยเชื่อมกับสถานีรถไฟฟ้า

## สมุดภาพ

ไฟล์:Kelana Jaya LRT - 1.JPG|ชานชาลาสถานี
ไฟล์:Kelana Jaya LRT - 3.JPG|ตัวสถานี มองจากฝั่งถนน
ไฟล์:Kelana Jaya LRT.jpg|ป้ายชื่อสถานี


## ดูเพิ่ม
* สายเกอลานาจายา

## แหล่งข้อมูลอื่น
*ข้อมูลสถานีเกอลานาจายา

ก
เกอลานาจายา
การย้อมสีกรัม

[thumb|การย้อมสีกรัม สีม่วงคือ ''[Staphylococcus aureus* ซึ่งเป็น[[แบคทีเรียกรัมบวก]] สีแดงคือ *Escherichia coli* ซึ่งเป็น[[แบคทีเรียกรัมลบ]]]]

*'การย้อมสีกรัม''' () เป็นวิธีการหนึ่งในการจำแนกชนิดของแบคทีเรีย สามารถแบ่งได้เป็น 2 กลุ่มใหญ่ ๆ คือ แบคทีเรียกรัมบวกและแบคทีเรียกรัมลบ ชื่อนี้มาจากแฮนส์ เครสแจน กรัม นักวิทยาแบคทีเรียชาวเดนมาร์ก ซึ่งเป็นผู้พัฒนาเทคนิกนี้

การย้อมสีกรัมจำแนกชนิดแบคทีเรียได้จากความแตกต่างของคุณสมบัติทางเคมีและฟิสิกส์ของผนังเซลล์ โดยเฉพาะการมีเปปติโดไกลแคน ซึ่งจะพบเป็นชั้นหนาในแบคทีเรียกรัมบวก ในการย้อมสีกรัม แบคทีเรียกรัมบวกจะสามารถรักษาสีน้ำเงินของสีย้อมคริสตัลไวโอเลตเอาไว้ได้ ในขณะที่แบคทีเรียกรัมลบจะสูญเสียสีนี้ไปในขั้นตอนการล้าง และจะติดสีแดงเมื่อย้อมด้วยสีเคาน์เตอร์สเตน เช่น ซาฟรานิน หรือฟุคซีน
## อ้างอิง

หมวดหมู่:สิ่งประดิษฐ์ของเดนมาร์ก
หมวดหมู่:จุลทรรศนศาสตร์
หมวดหมู่:วิทยาแบคทีเรีย
ครามหิมาลัย

**ครามหิมาลัย ** เป็นพืชชนิดหนึ่งในวงศ์ Fabaceaeเป็นพืชพื้นเมืองในเทือกเขาหิมาลัยทางตะวันตกเฉียงเหนือของทิเบต อยู่ในสกุลเดียวกับครามบ้านที่ใช้ทำครามย้อมผ้า เป็นไม้พุ่ม ออกดอกในฤดูร้อน  ใช้ปลูกเป็นไม้ประดับสวน

## อ้างอิง

หมวดหมู่:สกุลคราม
หมวดหมู่:ไม้ประดับ
เผ่าคราม

**เผ่าคราม** (Indigofereae) เป็นการแบ่งย่อยระดับเผ่าของวงศ์ Fabaceae  ซึ่งสกุลในเผ่านี้ได้แก่:
* *[[Cyamopsis]]* DC.
* *Indigastrum* Jaub. & Spach
* *[[Indigofera]]* L.
* *Microcharis* Benth.
* *[[Phylloxylon]]* Baill.
* *[[Rhynchotropis]]* Harms.
* *[[Vaughania]]* S. Moore

## หมายเหตุ

## อ้างอิง

หมวดหมู่:วงศ์ย่อยถั่ว
การติดเชื้อทางเดินหายใจ

**การติดเชื้อทางเดินหายใจ**คือโรคติดเชื้อใด ๆ ที่เกิดกับทางเดินหายใจ มักแบ่งออกเป็นการติดเชื้อทางเดินหายใจส่วนบนและการติดเชื้อทางเดินหายใจส่วนล่าง โดยการติดเชื้อทางเดินหายใจส่วนล่าง เช่น ปอดอักเสบ มักมีอาการรุนแรงกว่าการติดเชื้อทางเดินหายใจส่วนบน เช่น โรคหวัด
## ชนิด
### การติดเชื้อทางเดินหายใจส่วนบน
ทางเดินหายใจส่วนบนนับรวมทางเดินหายใจส่วนที่อยู่เหนือช่องสายเสียงหรือเส้นเสียง (บางนิยามนับส่วนที่อยู่เหนือกระดูกอ่อนไครคอยด์) ทางเดินหายใจในส่วนนี้ได้แก่ จมูก โพรงอากาศข้างจมูก คอหอย และกล่องเสียงส่วนเหนือต่อเส้นเสียง

โรคที่นับเป็นการติดเชื้อทางเดินหายใจส่วนบน เช่น ทอนซิลอักเสบ คอหอยอักเสบ กล่องเสียงอักเสบ โพรงอากาศอักเสบ หูชั้นกลางอักเสบ ไข้หวัดใหญ่ ไข้หวัด อาการที่มีได้แก่ ไอ เจ็บคอ น้ำมูกไหล คัดจมูก ปวดศีรษะ ไข้ต่ำ ปวดแน่นใบหน้า และจาม เป็นต้น
หมวดหมู่:ระบบทางเดินหายใจ
หมวดหมู่:โรคติดเชื้อ
พระยาดัษกรปลาศ (ทองอยู่ โรหิตเสถียร)

**พระยาดัษกรปลาศ (ทองอยู่ โรหิตเสถียร)**  หรือ **พันเอกพระยาดัษกรปลาศ (ทองอยู่ โรหิตเสถียร)** เป็นบุตรชายของพระยาพระกฤษณรักษ์ (บุญยัง โรหิตเสถียร) ข้าหลวงใหญ่ ณ หลวงพระบาง , ข้าหลวงเทศาภิบาลมณฑลนครสวรรค์ และ เป็นราชองครักษ์ประจำพระองค์พระบาทสมเด็จพระจุลจอมเกล้าเจ้าอยู่หัว

เรียบเรียงจาก ประชุมพงษาวดารภาคที่ 11 เรื่อง พงษาวดารเมืองหลวงพระบาง ซึ่งได้มีการพิมพ์แจกในงานศพของพระยาดัษกรปลาศ (ทองอยู่ โรหิตเสถียร) ซึ่งมีการจัดพิมพ์ที่โรงพิมพ์โสภณพิพรรฒธนากร กล่าวว่า นายพันเอก พระยาดัษกรปลาส (ทองอยู่ โรหิตเสถียร) ท ม.ต ช. ดุษฎีมาลา. เข็มราชการแผ่นดิน. ฯลฯ เป็นบุตรชายของ พระยาพระกฤษณรักษ์ (บุญยัง โรหิตเสถียร)  เกิดเมื่อวันพฤหัสบดี เดือน 11 ขึ้น 10 ค่ำ ปีระกา จุลศักราช 1211 ตรงกับวันที่ 27 กันยายน พ.ศ. 2392 แรกเริ่มได้เข้ารับราชการเมื่อปีมะแม พ.ศ. 2414 ซึ่งมีอายุ 22 ปี เป็นทหารมหาดเล็กรักษาพระองค์ในรัชกาลที่ 5 2 ปี จึงได้เป็นนายสิบโท 3 ปี แล้วจึงได้เป็นนายสิบเอกในกองร้อยที่ 6 อีก 4 ปี 

เมื่อปีมะโรง พ.ศ. 2424 ในสมัยเมื่อเจ้าพระยาสุรศักดิ์มนตรี (เจิม แสง-ชูโต) เป็น เจ้าหมื่นไวยวรนารถ ได้กราบบังคมทูลขอพระยาดัษกรปลาศไปเป็นนายร้อยโทในกรมทหารสมัครกองร้อยที่ 3 และเลื่อนยศขึ้นเป็นร้อยเอกในปีนั้น ก่อนจะรับราชการต่อมาจนได้พระราชทานสัญญาบัตรเป็นหลวงดัษกรปลาศ  ในปีระกา พ.ศ. 2428 โปรดให้เจ้าพระยาสุรศักดิมนตรีแต่ยังเปนนายพันเอกเจ้าหมื่นไวยวรนารถในสมัยนั้นเป็นแม่ทัพคุมกองทหารไปปราบปรามพวกฮ่อ ซึ่งเข้ามาบุกรุกในอาณาเขตเมืองหลวงพระบาง เจ้าพระยาสุรศักดิมนตรีจึงให้พระยาดัษกรปลาศคุมทหาร 1 ยก ล่วงหน้านำไปทางเมืองงอย ในเขตรหัวพันทั้งหก ซึ่งฮ่อเข้ามาตั้งค่ายอยู่หลายแห่ง ซึ่งพระยาดัษกรปลาศยกขึ้นไปถึงค่ายฮ่อและเข้าตีค่ายก่อนทหารกองอื่น พวกฮ่อล้มตายแตกหนี พระยาดัษกรปลาศจึงตั้งมั่นอยู่ที่นั่น แต่งกองทหารตีค่ายฮ่อซึ่งเป็นค่ายน้อย ตั้งอยู่ที่อื่นๆในจังหวัดนั้นจนฮ่อแตกหนีไปหมด

ในเรื่องครอบครัวนั้นพระยาดัษกรปลาศมีพี่น้องรวม 9 คน คือ เจ้าจอมศิลา และ เจ้าจอมแปลก (ในพระบาทสมเด็จพระจอมเกล้าเจ้าอยู่หัว), นายไผ่, นายพันเอก พระยาดัษกรปลาศ, นายทองคำ , นายร้อยโท นาค , รองอำมาตย์โท ขุนพิทักษ์สาลี, ปุก (ภริยาหลวงสารยุทธสรสิทธิ์), นายสวน ซึ่งภายหลังพระยาดัษกรปลาศได้รับพระราชทานนามสกุล โรหิตเสถียร จากพระบาทสมเด็จพระมงกุฎเกล้าเจ้าอยู่หัว ทำให้ทุกคนในครอบครัวเริ่มต้นใช้นามสกุล

## เครื่องราชอิสริยาภรณ์

## อ้างอิง

ดัษกรปลาศ (ทองอยู่ โรหิตเสถียร)
หมวดหมู่:ทหารบกชาวไทย
ฮาบูเมจินโนโอโมชิโรโชงิ

***ฮาบูเมจินโนโอโมชิโรโชงิ*** ( ) เป็นวิดีโอเกมหมากรุกญี่ปุ่น (将棋) ที่ได้รับการพัฒนาโดยแอคเซส และได้รับการวางจำหน่ายโดยโทมีคอร์ปอเรชัน ซึ่งได้รับการเปิดตัวเฉพาะในประเทศญี่ปุ่นเมื่อปี ค.ศ. 1995

เกมนี้ได้รับการรับรอง/ดูแลโดยโยชิฮารุ ฮาบุ

## การตอบรับ
ในช่วงเปิดตัว นิตยสาร*[[แฟมิซือ|แฟมิคอม ซือชิน]]* ได้ให้คะแนนเกมนี้ที่ 25 คะแนนจากคะแนนเต็ม 40 

## รูปภาพ
250px|ภาพหน้าจอแสดงการเล่นเกม

## อ้างอิง

## แหล่งข้อมูลอื่น
* ''Habu Meijin no Omoshiro Shōgi'' at superfamicom.org
* ''Habu Meijin no Omoshiro Shōgi'' at super-famicom.jp 

หมวดหมู่:วิดีโอเกมที่ออกวางจำหน่ายในปี พ.ศ. 2538
หมวดหมู่:วิดีโอเกมหมากรุกญี่ปุ่น
วอลเลย์บอลชายทีมชาติฮังการี

**วอลเลย์บอลชายทีมชาติฮังการี** () เป็นทีมวอลเลย์บอลชายของประเทศฮังการี ทีมนี้ได้รับการบริหารโดยสหพันธ์วอลเลย์บอลฮังการี และเป็นส่วนหนึ่งในการแข่งขันวอลเลย์บอลระดับนานาชาติ

## รางวัล
### [[โอลิมปิกฤดูร้อน]]

### วอลเลย์บอลชิงแชมป์โลก

### วอลเลย์บอลชิงแชมป์ยุโรป

### วอลเลย์บอลยูโรเปียนลีก

## อ้างอิง

## แหล่งข้อมูลอื่น
* FIVB profile
* Official website

ฮังการี
คริสโตเฟอร์ ลี

**เซอร์ คริสโตเฟอร์ แฟรงก์ คารานดีนี ลี**, CBE, CStJ (27 พฤษภาคม ค.ศ. 1922 – 7 มิถุนายน ค.ศ. 2015) เป็นนักแสดง นักร้อง และนักประพันธ์ชาวอังกฤษ ลีเริ่มต้นการแสดงในบทตัวร้ายและเป็นที่รู้จักที่สุดในฐานะนักแสดงบทแดรกคูลาในภาพยนตร์หลายเรื่องของค่าย Hammer Lee บทการแสดงอื่นๆ ได้แก่  Francisco Scaramanga ในภาพยนตร์ 007 เพชฌฆาตปืนทอง (ค.ศ. 1974), ซารูมานในภาพยนตร์ชุด เดอะลอร์ดออฟเดอะริงส์ (ค.ศ. 2001– ค.ศ.2003) และภาพยนตร์ชุด เดอะฮอบบิท ตลอดจนบทเคานต์ดูกูในภาพยนตร์ 2 ภาคหลังของสตาร์ วอร์ส (ค.ศ. 2002 และค.ศ. 2005). 

คริสโตเฟอร์ ลี ได้รับตำแหน่ง Knight Bachelor  ในฐานะนักแสดงและการการบริจาคการกุศลต่างๆ ในปี 2009 ลียังได้รับรางวัลจาก The BAFTA Fellowship , ในปี 2011 ลี ได้รับรางวัลจาก The BFI Fellowship ในปี 2013 ลีได้พิจารณาแล้วว่าการแสดงที่ดีของเขาคือการได้เล่นเป็น Muhammad Ali Jinnah ซึ่งเป็นนายกรัฐมนตรีคนแรกของปากีสถานในภาพยนตร์ *Jinnah* (ค.ศ. 1998) และผลงานการแสดงภาพยนตร์แนวสยองขวัญที่ดีของเขา *The Wicker Man* (ค.ศ. 1973)

และยังถูกจดจำในฐานะบทบาทสำหรับเสียงอันทรงพลังของเขา , ลียังเป็นที่รู้จักสำหรับความสามารถในด้านร้องเพลง , เขายังอัดเพลงโอเปร่าและแนวเพลงอื่นๆในระหว่างช่วงปี ค.ศ. 1986 ถึง ค.ศ. 1998 และอัลบั้มสตูดิโอของลี *Charlemage : By The Sword And The Cross* ที่ถูกวางจำหน่ายในปี 2010 ซึ่งมีแนวเพลง symphonic metal  ลียังได้รับร่วมงานกับวงดนตรีเมทัลจำนวนมาก ตั้งแต่ปี 2005 ผลงานเพลง เฮฟวี่เมทัล อัลบั้ม *Charlemagne : The Omens of Death* ของลีเองก็ได้ถูกปล่อยออกมาเมื่อวันที่ 27 พฤษภาคม ค.ศ. 2013 ลียังได้รับเกียรติยศ Spirit of Metal จากนิตรสาร Metal Hammer ในปี 2010 ในงานโกลเด้น ก็อต อวอร์ต

เซอร์ คริสโตเฟอร์ ลี ถึงแก่กรรมในวัย 93 ปี เมื่อวันอาทิตย์ที่ 7 มิถุนายน ค.ศ. 2015 ที่โรงพยาบาลเชลซีแอนด์เวสต์มินสเตอร์ ในกรุงลอนดอน  หลังจากเข้ารับการรักษาโรคเกี่ยวกับระบบทางเดินหายใจและภาวะหัวใจล้มเหลว

## ประวัติ
คริสโตเฟอร์ แฟรงก์ คารานดีนี ลี เกิดเมื่อวันที่ 27 พฤษภาคม ค.ศ. 1922 ที่ Belgravia , Westminster , ลอนดอน บุตรชายของพันโท เจฟเฟอรรีย์ ทรอลลัพ ลี (1879 - 1941) และเป็นกองพลปืนไรเฟิลรักษาพระองค์ที่ 60 และภรรยาของเขา , เคาทอีส เอสเทล มาเรีย (1889 - 1981) พ่อของลีได้เข้าร่วมในสงคราม สงครามลวง และ สงครามโลกครั้งที่ 1  แม่ของลีเป็นชาวเอ็ดเวริ์ดซึ่งยังเป็นคนวาดภาพ เซอร์ จอห์น ลาเวอรี่

## ที่มา

หมวดหมู่:บุคคลที่เกิดในปี พ.ศ. 2465
หมวดหมู่:บุคคลที่เสียชีวิตในปี พ.ศ. 2558
หมวดหมู่:ผู้ได้รับเครื่องราชอิสริยาภรณ์ซีบีอี
หมวดหมู่:ชาวอังกฤษเชื้อสายอิตาลี
หมวดหมู่:เซอร์
ท่าอากาศยานนานาชาติลังกาวี

**ท่าอากาศยานนานาชาติลังกาวี** ()  เป็นท่าอากาศยานนานาชาติบนเกาะลังกาวี รัฐเกอดะฮ์ ประเทศมาเลเซีย ตั้งอยู่ใกล้กับเมืองปาดังมัตซิราต ระยะเวลาที่ใช้ในการเดินทางระหว่างท่าอากาศยานนานาชาติลังกาวี–ท่าอากาศยานนานาชาติกัวลาลัมเปอร์ ประมาณ 1 ชั่วโมง

ท่าอากาศยานนานาชาติลังกาวี นับว่าเป็นสถานที่สำคัญแห่งหนึ่งบนเกาะลังกาวี เพราะมักถูกใช้เป็นสถานที่จัดงานนิทรรศการเรือ การบินและอวกาศนานาชาติ

สถิติปี ค.ศ. 2009 มีผู้โดยสารมาใช้บริการ 1,539,271 คน จำนวนเที่ยวบิน 39,815 เที่ยว

## สายการบินและจุดหมายปลายทาง

## สายการบินที่เคยให้บริการ

## สถิติ

[thumb|เครื่องบินของสายการบิน[แอร์เอเชีย ที่ท่าอากาศยานนานาชาติลังกาวี]]

### เส้นทางการบินที่มีผู้ใช้บริการมากที่สุด

## อุบัติเหตุและอุบัติการณ์
วันที่ 2 ธันวาคม ค.ศ. 2007 ในงานนิทรรศการ ระหว่างการแสดงฝูงบิน มีนายทหารอากาศคนหนึ่ง ได้กระโดดลงมาและจมน้ำตาย คาดว่าเกี่ยวข้องกับการก่อการร้าย

ต่อมาในปี ค.ศ. 2014 ภายหลังจากที่มาเลเซียแอร์ไลน์ เที่ยวบินที่ 370 หายสาปสูญ มีการสันนิษฐานว่าเครื่องบินได้มุ่งหน้ามาที่เกาะแห่งนี้ แทนที่จะมุ่งหน้าไปยังท่าอากาศยานนานาชาติปักกิ่ง

## ดูเพิ่ม
* เกาะลังกาวี
* รายชื่อท่าอากาศยานในประเทศมาเลเซีย

## อ้างอิง

## แหล่งข้อมูลอื่น
* ข้อมูลท่าอากาศยานนานาชาติลังกาวี  at Malaysia Airports Holdings Berhad
* กำหนดเวลาเที่ยวบินของท่าอากาศยานนานาชาติลังกาวี 
* 
* 

ลังกาวี
หมวดหมู่:สิ่งก่อสร้างในรัฐเกอดะฮ์
หมวดหมู่:การขนส่งในรัฐเกอดะฮ์
หมวดหมู่:เกาะลังกาวี
แอ ม่วงดี

**แอ ม่วงดี** หรือนาย อิสมาแอล ม่วงดี เกิดที่ อำเภอบางน้ำเปรี้ยว จังหวัดฉะเชิงเทรา ได้เข้ามาเรียนหนังสือในพระนครที่โรงเรียนอันยุมันอิสลาม และหัดมวยไทยกับครูซัน มหานาค เขาขึ้นชกแบบคาดเชือกเป็นครั้งแรกเมื่อ 6 มกราคม พ.ศ. 2466 ชนะน็อค แฉล้ม เสาวคนธ์ ยก 2 ที่สนามมวยสวนเจ้าเชตุ จากนั้น ได้ชกกับนักมวยที่มีชื่อเสียงหลายคน เช่น ชนะ ซิว อบเพชร ชกกับ สุวรรณ นิวาศวัต 3 ครั้ง แพ้ 2 เสมอ 1 เสมอกับเนียม ชัยชมพู ชนะน็อค สิน สาระเทียน ยก 2

ต่อมา พระยาคทาธรบดีสีหบาลเมือง นายสนามเวทีสวนสนุก ได้สนับสนุนให้แอไปชกที่มลายูและสิงคโปร์ ซึ่งแอได้ไปเรียนวิชารำมวยจากครูมวยชาวชวาจนกลายเป็นนักมวยไทยที่ไหว้ครูได้งามมากผู้หนึ่ง ขึ้นชกแบบฟรีสไตล์กับฮัจญีโมฮัมหมัด ราซัด แชมป์สีลัตจากไทรบุรีซึ่งแอเป็นฝ่ายชนะ เขาได้นำกระจับโลหะแบบที่นักมวยในสิงคโปร์ใช้มาใช้ในไทยเป็นคนแรก และได้ชักชวนแบตตลิง กิลโมร์มาชกมวยในไทยด้วย

เมื่อกลับมาเมืองไทยอีกครั้ง แอขึ้นชกที่เวทีสวนสนุกอีกหลายครั้งทั้งมวยไทยและมวยสากล โดยสังกัดคณะกิลโมร์ โดยชกมวยสากลแพ้น็อค ศิริ อ่องสุนทร ชกมวยไทย แพ้คะแนน วิชาญ ราชวัตร ชนะคะแนน บุญ สีมา แสวง ทองเจิม และชนะน็อค ชุบ ราชวัตร เมื่ออายุมากขึ้น แอได้แขวนนวม หันไปฝึกสอนนักมวยรุ่นใหม่ โดยตั้งคณะม่วงดีขึ้น ต่อมา ใน พ.ศ. 2489 แอ ม่วงดี ร่วมกับบัว วัดอิ่ม แนบ นิ่มรัตน์ เกิด แสงจันทร์ พูน พระขรรค์ชัย และมูล สังข์วิฑูรย์ขอขึ้นชกมวยคาดเชือก ถวายในพระราชพิธีถวายพระเพลิงพระบรมศพ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร แต่ไม่ได้มีการจัดแต่อย่างใด ต่อมา แอล้มป่วยเป็นอัมพาตนานถึง 3 ปี ก่อนจะเสียชีวิตเมื่อ 18 พฤศจิกายน พ.ศ. 2519 ที่ บ้านคลอง 19 อ.บางน้ำเปรี้ยว จ.ฉะเชิงเทรา

## อ้างอิง
* สมพงษ์ แจ้งเร็ว. ตำนานมวยมุสลิม. ศิลปวัฒนธรรม. ปีที่ 36 ฉบับที่ 4 กุมภาพันธ์ 2558 หน้า 138 - 155
หมวดหมู่:นักมวยไทยชาวไทยยุคคาดเชือก
หมวดหมู่:บุคคลจากอำเภอบางน้ำเปรี้ยว
หมวดหมู่:มุสลิมชาวไทย
หมวดหมู่:นักมวยจากจังหวัดฉะเชิงเทรา
น้ำพริกข่า

**น้ำพริกข่า** เป็นอาหารที่นิยมในภาคเหนือ กินกับเนื้อควายนึ่งหรือรกควายนึ่ง นิยมทำเมื่อล้มวัวหรือควาย เครื่องปรุงประกอบด้วย พริกแห้ง ข่าแก่ กระเทียม ตะไคร้ มะแขว่น เกลือ นิยมใช้แต่ข่าแก่ ไม่ใช้ข่าอ่อนเพราะกลิ่นรสร้อนแรงกว่า และเมื่อทิ้งไว้ ไม่มีรสเปรี้ยว ถ้าจะเก็บไว้รับประทานนาน ๆ จะคั่วให้แห้งก่อนเก็บ นอกจากนั้น ยังนิยมรับประทานกับหัวหมูนึ่ง และผักต้ม เช่น หน่อไม้ เห็ดนางฟ้า และ หัวไพล

## อ้างอิง
* สิริรักษ์ บางสุด และพลวัฒน์ อารมณ์. *โอชะล้านนา.* กรุงเทพฯ : แสงแดด, 2558, หน้า 116.

หมวดหมู่:น้ำพริก
หมวดหมู่:อาหารไทยภาคเหนือ
ฟุตบอลในซีเกมส์ 2015 – รอบแพ้คัดออก

## ทีมที่ผ่านเข้ารอบ

## สายการแข่งขัน


## รอบรองชนะเลิศ

### พม่า พบ เวียดนาม

----
### ไทย พบ อินโดนีเซีย

## นัดชิงเหรียญทองแดง

### เวียดนาม พบ อินโดนีเซีย

## นัดชิงเหรียญทอง

### พม่า พบ ไทย

## อ้างอิง

2015
หมวดหมู่:ซีเกมส์ 2015
เหงียน ต๊วน ฮึง

thumb
**เหงียน ต๊วน ฮึง** () เกิดวันที่ 5 ตุลาคม ค.ศ. 1978 ที่ฮานอย เขาเป็นนักร้องชาวเวียดนามระดับซูเปอร์สตาร์ ซึ่งมีผลงานเพลงกว่า 20 อัลบั้ม และมีผู้ติดตามกว่า 5 แสนคน นอกจากนี้ เขาเป็นหนึ่งในกรรมการรายการประกวดร้องเพลงที่มีชื่อเสียงอย่างเดอะวอยซ์

เขายังเป็นผู้ให้คำสัญญาที่จะโกนผม หากฟุตบอลทีมชาติเวียดนามเป็นฝ่ายแพ้ฟุตบอลทีมชาติไทยในการแข่งขันฟุตบอลในซีเกมส์ 2015

## ชีวิตส่วนตัว
เหงียน ต๊วน ฮึง แต่งงานกับแฟนสาวที่ฮานอยเมื่อวันที่ 5 เมษายน ค.ศ. 2014

## อ้างอิง

## แหล่งข้อมูลอื่น

* 

หมวดหมู่:บุคคลจากฮานอย
หมวดหมู่:นักร้องเวียดนาม
เจ้าบุญสารเสวตร์ ณ ลำปาง

**เจ้าบุญสารเสวตร์ ณ ลำปาง** เป็นราชบุตรองค์โต ในเจ้าบุญวาทย์วงษ์มานิต เจ้าผู้ครองนครลำปาง องค์ที่ 13 องค์สุดท้ายแห่งราชวงศ์ทิพย์จักราธิวงศ์

## ประวัติ
เจ้าบุญสารเสวตร์ ณ ลำปาง เกิดในปี พ.ศ. 2449 เป็นโอรสองค์โตในเจ้าบุญวาทย์วงษ์มานิต กับหม่อมเมฆ ณ ลำปาง

เจ้าบุญสารเสวตร์ ได้รับการศึกษาที่โรงเรียนมหาดเล็กหลวงเชียงใหม่ และระดับปริญญาที่มหาวิทยาลัยออกซฟอร์ด แต่ยังมิทันได้รับปริญญาก็ต้องออกจากการศึกษากลางคัน เนื่องจากเจ้าบุญวาทย์วงษ์มานิต ถึงแก่พิราลัย ในปี พ.ศ. 2465 ทำให้เกิดปัญหาด้านเศรษฐกิจ จึงต้องเดินทางกลับมาลำปาง

## การทำงาน
ภายหลังการถึงแก่พิราลัยของเจ้าบุญวาทย์วงษ์มานิต ในปี พ.ศ. 2465 เจ้าบุญสารเสวตร์ จึงได้รับหน้าที่เป็นผู้ดำเนินกิจการอุตสาหกรรมป่าไม้ของเจ้าบิดาต่อเนื่องมา จนกระทั่งได้รับพระมหากรุณาธิคุณจากพระบาทสมเด็จพระปกเกล้าเจ้าอยู่หัว รัชกาลที่ 7 โปรดเกล้าฯ ให้เข้ารับราชการในกรมทางหลวง ภายใต้การบังคับบัญชาของพระเจ้าบรมวงศ์เธอ กรมพระกำแพงเพชรอัครโยธิน โดยได้รับมอบหมายให้เป็นผู้สร้างทางหลวงสายแพร่-น่าน

## ลำดับสาแหรก



## อ้างอิง

หมวดหมู่:เจ้านายฝ่ายเหนือ
หมวดหมู่:สกุล ณ ลำปาง
หมวดหมู่:ข้าราชการพลเรือนชาวไทย
หมวดหมู่:บุคคลจากโรงเรียนวชิราวุธวิทยาลัย
หมวดหมู่:บุคคลจากมหาวิทยาลัยออกซฟอร์ด
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:ราชโอรสและราชธิดาในเจ้าผู้ครองนครลำปาง องค์ที่ 13
หมวดหมู่:ราชโอรสในเจ้าผู้ครองนครฝ่ายเหนือ
สถานีรถไฟโจโฮร์บะฮ์รูเซ็นตรัล

**สถานีรถไฟโจโฮร์บะฮ์รูเซ็นตรัล** () หรือย่อว่า **สถานีเจบี เซ็นตรัล** () เป็นสถานีรถไฟตั้งอยู่ใจกลางของเมืองโจโฮร์บะฮ์รู ประเทศมาเลเซีย เปิดให้บริการครั้งแรกวันที่ 21 ตุลาคม 2010 เพื่อใช้งานแทนที่สถานีรถไฟโจโฮร์บะฮ์รูซึ่งอยู่ห่างไปประมาณ 200 เมตรทางทิศใต้ สถานีรถไฟแห่งนี้ตั้งอยู่ใกล้กับอาคารสุลต่านอิซกันดาร์ และศูนย์การค้าต่าง ๆ

สถานีรถไฟโจโฮร์บะฮ์รูเซ็นตรัลมีขบวนรถไฟระหว่างเมืองวิ่งให้บริการ 7 ขบวนต่อวัน โดยมีขบวนรถไฟวิ่งจากสถานีรถไฟบัตเตอร์เวิร์ท, สถานีรถไฟเกอมัซ, สถานีรถไฟเซ็นทรัลกัวลาลัมเปอร์, สถานีรถไฟกัวลาลีปิซ, สถานีรถไฟตุมปัต ผ่านสถานีรถไฟโจโฮร์บะฮ์รูเซ็นตรัล และไปสิ้นสุดที่จุดผ่านรถไฟวุดแลนด์ ประเทศสิงคโปร์

นอกจากนี้ สถานีรถไฟโจโฮร์บะฮ์รูเซ็นตรัลยังทำหน้าที่เสมือนจุดผ่านแดนมาเลเซีย–สิงคโปร์ และมีแผนที่จะพัฒนาสถานีรถไฟโจโฮร์บะฮ์รูเซ็นตรัลให้เป็นสถานีขนส่งหลักของเมืองอีกด้วย

## อ้างอิง

## แหล่งข้อมูลอื่น
* 
* กำหนดเวลาและอัตราค่าโดยสารของเคทีเอ็ม 

ย
หมวดหมู่:สิ่งก่อสร้างในโจโฮร์บะฮ์รู
โยะนินโชงิ

thumb|201px|การจัดเรียงหมากตอนเริ่มเกมของโยะนินโชงิ

**โยะนินโชงิ** (; ) เป็นสายพันธุ์หมากรุกญี่ปุ่นสี่คน เกมนี้อาจจะเล่นด้วยชุดโยะนินโชงิโดยเฉพาะ หรือสองชุดตามมาตรฐานหมากรุกญี่ปุ่นก็ได้ และจะทำการเล่นบนกระดานขนาดมาตรฐาน

## กติกาของเกม

### เป้าหมาย
เป้าหมายของเกมคือการจับขุนฝ่ายตรงข้ามของคุณเป็นรายบุคคลหรือร่วมมือกับผู้เล่นอื่นอีกหนึ่งหรือสองคน โดยมีการแข่งขันอย่างรวดเร็วได้เป็นเรื่องธรรมดา

### อุปกรณ์เกม
ผู้เล่นสี่คนบนกระดานหมากรุกญี่ปุ่นขนาดมาตรฐาน 9×9 ช่อง ซึ่งเป็นสีดำโดยทั่วไปในชุดโยะนินโชงิ ผู้เล่นแต่ละคนจะมีตัวเดินหมากรุกญี่ปุ่นแบบมาตรฐาน 9 ชิ้น ได้แก่:

* ขุน 1 ตัว
* เรือ 1 ตัว
* ทอง 2 ตัว
* เงิน 2 ตัว
* เบี้ย 3 ตัว

## ผลิตภัณฑ์โยะนินโชงิ
นอกเหนือจากชุดเกม ยังมีผลิตภัณฑ์อื่นอยู่ไม่กี่รายการ ได้แก่:

* *[[4 นินโชงิ]]* - วิดีโอเกมสำหรับระบบซูเปอร์ฟามิคอม
* หนังสือ*โยะนินโชงิที่แนะนำกติกาและกลยุทธ์อื่น ๆ ของโยะนินโชงิที่ได้รับการบันทึก*

## แหล่งข้อมูลอื่น
* Chess Variants - Yonin Shogi

หมวดหมู่:สายพันธุ์หมากรุกญี่ปุ่น
อานนท์ ว่องวานิช

**อานนท์ ว่องวานิช** (เกิด 15 ธันวาคม พ.ศ. 2531) เป็นนักกอล์ฟมืออาชีพ อานนท์ เกิดที่รัฐฮาวาย ประเทศสหรัฐอเมริกา แต่โตที่ประเทศไทย
ในการเล่นกอล์ฟเขาได้ย้ายไปอยู่ที่ฟลอริดาตอนอายุ 12 ปี เขาได้ศึกษาที่มหาวิทยาลัยฟลอริดา โดยชนะไปสามครั้ง
อานนท์เป็นนักกอล์ฟมืออาชีพตั้งแต่ปี 2554 และเริ่มเล่นในการแข่งขันกอล์ฟเอเชียนทัวร์ เขาสามารถชนะการแข่งขันกอล์ฟชิงถ้วยพระราชทานคิงส์คัพใน พ.ศ. 2555

## ผลการแข่งขัน

### การแข่งขันเอเชียน ทัวร์  ชนะ

## อ้างอิง

## แหล่งข้อมูลอื่น
*
*
*University of Florida Gators profile

หมวดหมู่:นักกอล์ฟชาวไทย